Itävallan valtionpalkinto eurooppalaiselle kirjallisuudelle (saks. "Österreichischer Staatspreis für Europäische Literatur ") tai Euroopan kirjallisuudenpalkinto (saks. "Europäischer Literaturpreis"), on Itävallan valtion myöntämä kirjallisuuden palkinto joka myönnetään kerran vuodessa eurooppalaiselle kirjailijalle. Palkinnon myöntää Itävallan opetus- ja kulttuuriministeriö. Palkinto perustettiin vuonna 1965 Wienissä.
Palkinnon arvo on 25 000 euroa (2013).


title: Vicente Fermín Márquez y Carrizosa

text: Vicente Fermín Márquez y Carrizosa (6. heinäkuuta 1811 Yanhuitlán – 1. tammikuuta 1887) oli meksikolainen roomalaiskatolinen piispa. Hänet vihittiin papiksi vuonna 1835 ja nimitettiin Antequera, Oaxacan hiippakunnan johtoon 22. kesäkuuta 1868. Piispaksi vihkiminen seurasi 21. joulukuuta. Pääkonsekraattorina toimi Carlos María Colina y Rubio. Márquez y Carrizosa osallistui Vatikaanin ensimmäiseen kirkolliskokoukseen ja kuoli 75-vuotiaana virassa.


title: Loistokeltajäkälä

text: Loistokeltajäkälä ("Xanthoria elegans", "Caloplaca elegans", "Placodium elegans", "Gasparrinia elegans", "Rusavskia elegans") on jäkälälaji, joka kuuluu keltajäkäliin "Xanthoria". Lajia esiintyy maailmanlaajuisesti Euroopassa, Afrikassa, Aasissa, Australiassa, Pohjois-Amerikassa, Etelä-Amerikassa ja Antarktiksella.


title: Loistokeltajäkälä

text: Loistokeltajäkälä muodostaa usein laajoja kasvustoja ja sen ruusukkeet ovat noin viidestä kymmeneen senttimetriä. Jäkälän yläpinta on punaoranssi ja alapinta vaalea. Se muistuttaa muista keltajäkälistä eniten "Xanthoria sorediata"a, joka erottuu sekovarren soraaleilla.


title: José Vicente Salinas e Infanzón

text: José Vicente Salinas e Infanzón (5. huhtikuuta 1819 Oaxaca – 9. tammikuuta 1894) oli meksikolainen roomalaiskatolinen arkkipiispa. Hänet vihittiin papiksi 14. elokuuta 1842 ja nimitettiin Durangon piispaksi 22. kesäkuuta 1868. Piispaksi konsekroinnin suoritti 31. tammikuuta 1869 Carlos María Colina y Rubio.


title: José Vicente Salinas e Infanzón

text: Salinas e Infanzón asetettiin Durangon piispan virkaan 29. elokuuta 1869, ja 23. kesäkuuta 1891 hänet nimitettiin Durangon arkkipiispaksi. Hän kuoli 74-vuotiaana virassa.


title: José María Mora y Daza

text: José María Mora y Daza (16. huhtikuuta 1820 Jalapa – 27. joulukuuta 1887) oli meksikolainen roomalaiskatolinen piispa. Hänet vihittiin papiksi 24. joulukuuta 1851 ja nimitettiin Veracruz-Jalapan hiippakunnan johtoon 21. maaliskuuta 1870. Piispaksi konsekroinnin suoritti 16. heinäkuuta José Vicente Salinas e Infanzón.


title: José María Mora y Daza

text: Mora y Daza sai 13. marraskuuta 1884 nimityksen Tlaxcalan piispaksi, jonka virkaan hänet asetettiin 15. helmikuuta 1885. Hän kuoli 67-vuotiaana virassa.


title: British Leyland

text: British Leyland oli ajoneuvoja valmistanut yhtiö, joka perustettiin Yhdistyneessä kuningaskunnassa vuonna 1968, nimellä British Leyland Motor Corporation Ltd (BLMC). Yhtiö kansallistettiin osittain vuonna 1975 valtion holdingyhtiön British Leyland Ltd:n nimen alle. Kun yhtiö vuonna 1978 uudelleen yksityistettiin sen nimi muuttui muotoon BL plc. Yhtiön juuret ulottuivat vuoteen 1895 ajoneuvojen valmistuksen alkuaikoihin. Suurimmillaan British Leyland piti kotimarkkinoistaan hallussa 40 % osuutta.


title: British Leyland

text: Vaikka yhtiö valmistikin kaupallisesti menestyneitä merkkejä, kuten Jaguaria, Roveria ja Land Roveria, sekä hyvin myyvää Miniä, British Leylandin historia on täynnä ongelmia. Vuonna 1986 yhtiö uudelleen nimettiin Rover Groupiksi, ja myöhemmin siitä tuli MG Rover Group, joka meni vararikkoon vuonna 2005. Tämä oli päätepiste brittiläisomisteiselle ajoneuvojen valmistukselle, ja pitkäikäiset automerkit MG, Austin, Morris ja Wolseley siirtyivät kiinalaisen SAIC:lle.


title: British Leyland

text:
BLMC syntyi vuonna 1968, kun British Motor Holdings (BMH) ja Leyland Motor Corporation (LMC) fuusioituivat. Pääministeri Harold Wilsonin työväenpuolueen hallitus oli muodostanut teknologiaministeri Tony Bennin johdolla toimivan Teollisuuden uudelleenjärjestelykomitean, (Industrial Reorganisation Committee), joka kannusti yhtiöitä fuusioitumaan. LMC oli menestyvä yhtiö, kun taas BMH oli vaarallisen lähellä romahdusta. Hallitus toivoi, että näin LMC:n osaaminen pelastaisi heikon BMH:n. Fuusio yhdisti lähestulkoon kaikki erilliset brittiläiset ajoneuvovalmistajat ja kattoi henkilö- ja linja-autojen sekä erilaisten hyötyajoneuvojen valmistuksen. Uuden yhtiön alaisuuteen kuului tehtaita jotka tuottivat muun muassa rakennustyökoneita, jääkaappeja ja tierakennuskoneita. Lisäksi siihen kuului metallivaluyhtiöitä, painotalo ja autojen koripeltiprässäämöitä; kaikkiaan lähes sata eri yhtiötä.
Vaikka BMH oli Britannian suurin autojen valmistaja, tuottaen yli kaksi kertaa enemmän autoja kuin LMC, sen mallisto oli pahasti vanhentunut. Markkinoille tarjottiin edelleen Morris Minoreita, joka oli esitelty vuonna 1948, sekä Austin Cambridge- ja Morris Oxford -malleja, jotka olivat peräisin vuodelta 1959. Fuusion jälkeen entinen LMC:n ja nykyinen BLMC:n pääjohtaja, Donald Stokes järkyttyi havaitessaan, että BMH:lla ei ollut suunnitelmia vanhentuneiden mallien korvaamiseksi. Lisäksi BMH:n kehitys- ja suunnitteluvaroja olivat kuluttaneet muun muassa markkinoilla heikosti menetynyt Austin Maxi ja Austin 3 litre, jolle ei markkinoilla ollut edes varsinaista tilaa.
BMH oli valmistanut myös hyvin menestyneitä malleja, kuten Mini sekä Austin / Morris 1100 / 1300 -sarja, joka oli tuolloin Britannian myydyin auto. Mallit olivat esittelynsä aikoihin olleet edistyksellisiä, mutta Minin valmistus ei ollut kovin tuottoisaa ja ADO16-malleille oli ilmaantunut nykyaikaisempia kilpailijoita. Uusien mallien kehityksen laiminlyönti tarkoitti sitä, että fuusion aikaan BMH:lla ei ollut edes suunnitteilla mitään, jolla vastata kilpailijoiden mallien haasteisiin.


title: British Leyland

text:
Stokes vaati välittömästi aloitettavaksi uusien mallien kehityksen ja suunnittelun. Paniikinomaisen suunnitelman ensimmäinen tuotos oli Morris Marina alkuvuodesta 1971. Sen tekniikka oli yhdistelmä eri BL:n tuotantomallien osia nykyaikaisen kuoren alla. Huolimatta osin aiheesta ja osin aiheetta osakseen saamastaan arvostelusta, Marinaa myytiin hyvin. Sen valmistus lopetettiin vuonna 1980. ADO16-mallien seuraajaksi vuonna 1973 esitelty Austin Allegro sai osakseen samanlaista, yhtiön kannalta haitallista arvostelua.
Yhtiöstä muodostui monumentti sille, kuinka kaikki voi mennä todella pieleen. Tuotantonsa huipulla BLMC:llä oli liki 40 eri tuotantolaitosta ympäri Britanniaa. Jo ennen tätä viimeistä fuusiota BMH:n valikoimiin oli kuulunut autoja, jotka kilpailivat samoista ostajista sekä lisäksi autoja, jotka vain kosmeettisilla muutoksilla ja eri nimellä oli suunnattu eri kohderyhmille. Fuusion jälkeen yhtiön tuotantoon tuli lisäksi useita LMC:n merkkejä. Rover kilpaili Jaguarin kanssa rikkaista asiakkaista, ja Triumph perheautoillaan ja urheiluautoillaan samoista asiakkaista Austinin, Morriksen ja MG:n kanssa. Yhtiön kannalta lopputuloksena oli sekava mallisto ja päällekkäisyyksiä täynnä oleva organisaatio. Lisäksi yritykset muodostaa kuluttajille ilmoituksilla ja markkinoinnilla kuva yhtenäisestä British Leyland -brändistä aiheuttivat ostajien mielessä enemminkin hämmenystä kuin vetovoimaa. Tämän lisäksi samanaikaiset ulkoiset ongelmat, kuten huonot suhteet ammattiliittoihin, vuoden 1973 öljykriisi, hiilikaivostyöläisten lakosta johtuva kolmepäiväinen työviikko sekä korkea inflaatio aiheuttivat lisähaittaa. Kun tähän vielä lisätään täydellisen tehoton johtaminen, yhtiöstä muodostui taloudellisesti heikko jättiläinen, jolla ei ollut selvää suuntaa. Yhtiö ajautuikin konkurssiin vuonna 1975.


title: British Leyland

text: 1970-luvun alussa Britannian hallitus antoi liikemies ja pääri Don Ryderille tehtäväksi yhtiön tilanteen ja tulevaisuuden kartoittavan raportin valmistamisen. Laatijansa mukaan nimetty raportti luovutettiin huhtikuussa 1975 Britannian hallitukselle. Siinä annettujen suositusten mukaisesti yhtiön organisaatio uudelleenjärjestettiin perusteellisesti ja sitä hallinnoimaan Britannian työväenpuolueen hallitus perusti uuden holdingyhtiön, British Leylandin (BL), jossa valtio oli enemmistöosakkaana. Yhtiö oli uudelleenorganisoinnin kautta jaettu neljään yksikköön, jotka olivat:


title: British Leyland

text: BL-yhtiö sai myös positiivista huomiota, kun vuonna 1976 sen uusi Rover SD1 -malli äänestettiin Euroopan Vuoden autoksi. Auto kehuttiin erityisesti innovatiivisesta designistaan. SD1 oli oikeastaan British Leylandin ensimmäinen askel kohti henkilöautotuotantonsa järkeistämistä, sillä sillä korvattiin kaksi aiemmin toistensa kanssa päällekkäistä mallia, Rover P6 ja Triumph 2000. Lisää hyviä uutisia tuli, kun vuoden 1976 lopulla valtio sitoutui investoimaan 140 miljoonaa puntaa yhtiön Longbridgen laitoksen uuden tuotantolinjan rakentamiseen. Tarkoituksena oli aloittaa vuonna 1979 Minin korvaajaksi kehitetyn koodilla ADO88 tunnetun auton valmistus. Tämän prototyypin pohjalta tehtävä malli kuitenkin hylättiin, ja sen tilalle tuli prototyyppi LC8, jonka pohjalta esiteltäisiin Austin Mini Metro.


title: British Leyland

text: Vuonna 1977 Leyland Cars jaettiin kahtia, Austin-Morris-yksikköön, joka vastasi valtavirran markkinoiden autojen valmistuksesta, sekä Jaguar-Rover-Triumph (JRT)-yksikköön, joka vastasi yläluokan autojen sekä erikoisautojen valmistuksesta. MG kuului Austin-Morris-yksikköön. Land Rover ja Range Rover irrotettiin erilleen JRT-yksiköstä, ja niistä muodostettiin erillinen Land Rover Group. Myöhemmin JRT-yksikkö jaettiin vielä kahtia, Rover-Triumph- ja Jaguar Car Holdings -yksiköiksi, jälkimmäiseen kuului myös Daimler.


title: British Leyland

text: Vuonna 1978 yhtiön hyötyajoneuvot ja materiaalinkäsittely järjestettiin uuden BL Commercial Vehicles (BLCV) -yksikön alaisuuteen. Uuteen yksikköön kuuluivat seuraavat alayksiköt:


title: British Leyland

text: Myöhemmin Land Rover Group- ja BLCV-yksiköt yhdistettiin Land Rover Leyland -yksiköksi.


title: British Leyland

text: Vuonna 1981 hyötyajoneuvoyksikkö jaettiin ja vuonna 1987 kuorma-autojen valmistuksesta vastannut Trucks Division – Leyland Vehicles fuusioitui hollantilaisen ajoneuvovalmistaja DAFin kanssa. Linja-autojen valmistus siirrettiin uuden Leyland Bus -yhtiön alaisuuteen. Tämä yhtiö oli syntynyt management buyout -menettelyllä, ja vuonna 1988 yhtiö myytiin edelleen Volvon Bus & Truck -yksikölle.


title: British Leyland

text:
Vuonna 1979 holding-yhtiönä toimineen British Leylandin nimeksi muutettiin yksinkertainen BL Ltd, ja yhtiön yksityistämisen myötä se muuttui muotoon BL plc.
BL sai uutta uskoa tulevaisuuteen, kun sen moderni malli, Austin Metro, esiteltiin markkinoille lokakuussa 1980. Pitkään odotettu malli oli tarkoitettu korvaamaan oman luokkansa ikoniksi muodostunut, mutta ikääntynyt Mini. Metro saikin hyvän vastaanoton ja oli 1980-luvun myydyimpiä autoja Britanniassa.


title: British Leyland

text: Yhtiön henkilöautojen valmistus keskitettiin vuonna 1982 muodostetun BL:n tytäryhtiön Austin-Rover Groupin alaisuuteen. Tämän seurauksena lopetettiin pitkäikäisten merkkien Morrisin ja Triumphin vaklmistus. Jaguarin ja Daimlerin valmistus siirtyi Jaguar Car Holdings -yhtiölle. Austin-Rover Group aloitti yhteistyön Hondan kanssa.


title: British Leyland

text:
Samaan aikaan, 80-luvun alussa, suoritettiin myös muun henkilöautomalliston järkeistämistä ja päällekkäisten mallien karsintaa. Vuoteen 1980 tultaessa British Leyland valmisti neljää eri merkkiä ja mallia perheautojen kokoluokkaan: Leyland Princessia, Austin Maxia, Morris Marinaa ja Triumph Dolomitea. Dolomite poistui mallistosta saman vuoden elokuussa, ja se korvattiin toisen sukupolven Honda Civiciin perustuvalla Triumph Acclaimilla. Tuolloin myös yhtiön Triumphia valmistanut Coventryn tehdas suljettiin, ja Acclaim oli viimeinen Triumph-nimellä myyty automalli. Seuraavana vuonna lopetettiin Austin Maxin valmistus. Marinasta tuli elokuussa 1980 kasvojenkohotuksen jälkeen Morris Ital. Seuraavana vuonna Leyland Princessistä tuli Austin Ambassador, ja se nostettiin luokkaa ylemmäs. Näiden järjestelyjen ansiosta yhtiöllä oli 1982 enää kaksi keskenään kilpailevaa perheautomallia. Huhtikuussa 1984 näidenkin mallien valmistus lopetettiin, ja niiden tilalle tuli vain yksi malli, Austin Montego. Samalla loppui Morris-nimisten autojen valmistus.
Vuonna 1984 Jaguar Car Holdings -yksiköstä muodostettiin Jaguar Cars -yhtiö, joka listattiin pörssiin. Sen omistajaksi tuli 1989 Ford Motor Company. Nykyisin Jaguar- ja Daimler-merkkien oikeudet omistaa intialainen Tata Motors.
Vuonna 1988 jäljellä oleva yhtiö, nyt nimeltänsä Rover Group, yksityistettiin kokonaan ja myytiin British Aerospacelle (BAe). 1990-luvun puolivälissä BAe myi kaikki autojen valmistukseen liittyvät toiminnot ja merkit saksalaiselle BMW:lle. BMW jatkoi Cowleyn tehtaan toimintaa uuden MINI:n valmistuksella ja sulki pitkäaikaisen päätehtaan Longbridgessä. Vuonna 2000 englantilainen liikemieskonsortio osti BMW:ltä Longbridgen tehtaan sekä MG ja Rover-merkkien käyttöoikeudet MG Rover -yhtiölle, joka valmisti autoja kyseisillä merkeillä, kunnes joutui konkurssin seurauksena lopettamaan toimintansa huhtikuussa 2005.


title: Oskari Jalkio

text: Anders Oskari Jalkio (alkuaan "Storbacka", sen jälkeen vuoteen 1922 Johnsson; 19. toukokuuta 1882 Teerijärvi – 13. huhtikuuta 1952) oli suomalainen vapaakirkon maallikkosaarnaja ja kirjailija. Hänet tunnettiin myös pasifistina ja vegetarismin kannattajana.


title: Oskari Jalkio

text: Småböndersin kylässä syntyneen Jalkion vanhemmat olivat Jonas Andersson Storbacka ja Serafiina Mattsdotter Karvonen. Hän kävi kansakoulun ja toimi sitten jonkin aikaa kiertokoulun opettajana kotiseudullaan.


title: Oskari Jalkio

text: Jalkio tapasi puolisonsa Helmi Elisabet Johanssonin (1878–1936) vuoden 1905 tienoilla. Koska Jalkio ei kuulunut valtiokirkkoon eikä Suomessa ollut silloin käytössä siviilivihkimystä, vihkiminen suoritettiin eräässä Norjan vapaakirkkoseurakunnassa. Heille syntyi 5 lasta vuosien 1910–1919 välillä. Helmi Johanssonin suku, johon kuului muun muassa arkkipiispa Gustaf Johansson, yritti tuloksetta painostaa Helmiä lopettamaan suhteen Jalkioon.


title: Oskari Jalkio

text: Jalkio aloitti 1904 lähetystyön Suomen romanien keskuudessa yhdessä Otto ja Ina Palmrothin kanssa. Mustalaislähetys ry perustettiin sitten 1906 Tampereella, ja se alkoi julkaista "Kiertolainen"-nimistä lehteä. Jalkio käänsi romanikielelle lauluja ja virsiä, kirjoitti artikkeleita romanikielestä sekä kokosi myös romanikielen sanastoa.


title: Oskari Jalkio

text: Jalkiot pitivät yllä myös orpokotia Särkisalossa, ja vuosina 1923–1925 heillä oli "Suulanlinna"-niminen terveysparantola Suulanjärven rannalla. Jalkio oli perustamssa 1929 Viljavakka-nimistä utopiasiirtokuntaa Dominikaaniseen tasavaltaan. Jalkio muutti perheineen 1930 siirtokuntaan, mutta Helmi Jalkion kuoltua 1936 he palasivat Suomeen. Jalkio jatkoi sitten Suomessa työtään mustalaislähetyksen piirissä.


title: Oskari Jalkio

text:
Nimellä "Oskar Johnsson":
Nimellä "Oskari Jalkio":
Nimimerkillä "Andreo Phaal":


title: Tenterfieldinterrieri

text: Tenterfieldinterrieri ("Tenterfield Terrier") on australialainen koirarotu. Se ei ole FCI:n hyväksymä, mutta sekä Australian kennelliitto ANKC että Uuden-Seelannin kennelliitto NZKC ovat sen tunnustaneet. Suomen Kennelliitto hyväksyi sen 13.12.2012, ja vuoden 2013 alusta se saa osallistua koiranäyttelyihin Suomessa.


title: Tenterfieldinterrieri

text: Tenterfieldinterrierillä on neliömäinen, kiinteä runko eikä sen rakenteessa saa olla liioiteltuja piirteitä. Tämän vuoksi sillä ei tule olla samanlaista pitkänomaista päätä kuin kettuterrierillä. Sen pää on pikemminkin kiilanmuotoinen, takaraivon ja otsapenkereen välisen etäisyyden ollessa yhtä pitkä kuin otsapenkereen ja kuononkärjen välinen etäisyys. Tämän vuoksi sen pää on terrierille epätyypillinen. Rodun ainutlaatuinen ominaisuus on luonnontöpö häntä, joka voi kuitenkin olla minkä pituinen tahansa. Tenterfieldinterrierillä voi myös olla puolipystyt, pystyt tai typistetyt korvat. Hyväksytyt värit ovat maksanruskea-valkoinen, musta-valkoinen, kolmivärinen maksanruskea-parkinruskea-valkoinen ja kolmivärinen musta-parkinruskea-valkoinen. Sallittu säkäkorkeus vaihtelee 25,5-30,5 cm välillä, josta ihannekorkeus on 28 cm.


title: Tenterfieldinterrieri

text: Pienestä koostaan huolimatta rotu on ystävällinen, seurallinen ja sopeutuva. Se on älykäs ja tyypillisen terrierimäiseen tapaan rohkea.


title: Tenterfieldinterrieri

text: Tenterfieldinterrierin esi-isät saapuivat manterelle ensimmäisten valkoisten uudisasukkaiden mukana, jotka saapuivat Etelä-Englannin Portsmouthista. Näitä pieniä, lähes kokonaan valkoisia koiria käytettiin tuhoeläinten hävittämiseen ja ne sietivät hyvin uuden kotimaansa karuihin sääolosuhteisiin. 1800-luvun lopulla tuhoeläinten tappamiseen ja perhekoirana käytetty koiratyyppi joka tunnettiin nimellä "little foxie" tai "kääpiökettuterrieri" oli levittäytynyt laajoille alueille Australian maaseudulle. 1920-luvulla sitä käytettiin sisusteena kaupunkiasunnoissa.


title: Tenterfieldinterrieri

text: Nimen Tenterfield luullaan toisinaan johtuvan siitä että rotu olisi kotoisin Tenterfieldistä Uudesta Etelä-Walesista. Tosiasiassa Tenterfield on vain yksi Australian monista kaupungeista ja kylistä joissa tämäntyyppisiä pieniä koiria tiedettiin olevan. Tenterfieldin kaupungilla on tärkeä rooli Australian historiassa, ja sen satulakaupan tunnetuin omistaja oli mies nimeltä George Woolnough, jonka hänen lapsenlapsensa, viihdetaiteilija Peter Allen ikuisti "Tenterfieldin satulaseppänä". Herra Woolnough omisti useita pieniä koiria; näistä koirista ei kuitenkaan ole valokuvia saatavissa.


title: Tenterfieldinterrieri

text: Nimen tenterfieldinterrieri esitti televisiossa 1990-luvulla puutarhuri Don Burke, minkä jälkeen Etelä-Australian Kääpiökettuterrieri-klubi otti sen käyttöönsä.


title: Tenterfieldinterrieri

text: Nykyisin rotu on vahva, sitkeä, aktiivinen ja ketterä, ja sen sileä, lyhyt karvapeite tekee siitä helppohoitoisen perhekoiran.


title: Tenterfieldinterrieri

text: Vuonna 1991 ryhmä Etelä-Australiasta kotoisin olevia harrastajia perusti Etelä-Australian Kääpiökettuterrieri-klubin erotuksena Australian Kääpiökettuterrieri-klubista, joka oli ollut jo jonkin aikaa toiminnassa. Vuonna 1992 he tapasivat muista osavaltioista kotoisin olevia omistajia keskustellakseen rotujärjestöjen tulevaisuudesta. Kävi ilmi, että oli suuria eroavaisuuksia kääpiökettuterrierin toivotun rotutyypin suhteen. Lisäksi nimi kääpiökettuterrieri koettiin haasteellisena, koska ANKC oli sen vuoksi vähällä olla antamatta rodulle virallista hyväksyntää. Vuonna 1993 joukko harrastajia Etelä-Australiasta ja muista osavaltioista perustivat Australian Tenterfieldinterrieri-klubin. Vuonna 2002 ANKC hyväksyi tenterfieldinterrierin ja sijoitti sen ryhmään 2 eli terriereihin. ANKC:n luokitus poikkeaa hieman FCI:n vastaavasta, jossa terrierit ovat ryhmässä 3.


title: Tenterfieldinterrieri

text: Tenterfieldinterrierin rotumääritelmä eroaa alkuperäisestä kääpiökettuterrierin rotumääritelmästä, ja vaikka nämä kaksi rotua joskus sekoitetaan keskenään, ne ovat kehittyneet eri suuntiin ja ovat nykyisin kaksi erillistä rotua.


title: Tenterfieldinterrieri

text: Karvapeite vaatii vain vähän harjausta. Vaikka rotu voi elää terveenä 20-vuotiaaksi asti, keskimääräinen elinikä on 12-14 vuotta.


title: Iivari Järvelä

text: Arvid Iivari Järvelä (s. 20. elokuuta 1882 Loimaa) oli suomalainen kansakoulunopettaja ja kirjailija.


title: Iivari Järvelä

text: Järvelä valmistui opettajaksi 1906 Kajaanin opettajaseminaarista.


title: Ukko Havukka

text: Ukko Havukka (sukunimi aik. "Falck"; 3. marraskuuta 1890 Helsinki – 10. syyskuuta 1959) oli suomalainen tanssikriitikko ja näytelmäkirjailija.


title: Ukko Havukka

text: Havukka oli mukana perustamassa 1937 Suomen Tanssitaiteilijaliittoa. Hän oli Suomen Kansanomaisen Hieromaseuran puheenjohtaja ja Koulutettujen Hierojien Liitto Ry:n sihteeri-rahastonhoitaja 1947–1959.


title: The Elder Scrolls Online

text: The Elder Scrolls Online on ZeniMax Online Studiosin kehittämä "The Elder Scrolls" -pelisarjaan perustuva massiivinen monen pelaajan verkkoroolipeli. Peli julkistettiin Game Informer -lehdessä 3. toukokuuta 2012 ja julkaistiin Microsoft Windowsille ja OS X:lle 4. huhtikuuta 2014. 9. kesäkuuta 2015 peli julkaistiin myös PlayStation 4:lle ja Xbox Onelle.


title: The Elder Scrolls Online

text: 17. maaliskuuta 2015 julkaistiin versio, joka poisti pelistä kuukausimaksun. Samalla pelin nimeksi muutettiin The Elder Scrolls Online: Tamriel Unlimited.


title: The Elder Scrolls Online

text: Pelin tapahtumat sijoittuvat kaikkien aiempien osien tavoin Tamrielin mantereelle, mutta sen tarina ei ole lainkaan yhteydessä aiempien pelien tarinoihin. Peli sijoittuu Toiselle Ajalle, noin tuhat vuotta ennen "in" tapahtumia. Päävihollisena on Tamrielin valloitusta suunnitteleva Daedraprinssi nimeltä Molag Bal.


title: The Elder Scrolls Online

text: Suurin osa Tamrielista on pelattavaa aluetta. Pelaaja valitsee yhden yhdeksästä rodusta, jotka ovat jakautuneet kolmeen ryhmittymään, joista kukin tavoittelee Tamrielin Keisarin valtaistuinta. Pelin ennakkotilanneet voivat valita kuuluvansa mihin tahansa ryhmittymään, mutta muille rotu määrää ryhmittymän.


title: The Elder Scrolls Online

text: Ryhmittymät:


title: Amazing Alex

text: Amazing Alex on suomalaisen Rovio Entertainmentin mobiilipeli, joka julkaistiin iOS- ja Android-alustoille 12. heinäkuuta 2012. Se on tyypiltään toisiinsa törmäileviin esineisiin pohjautuva ketjureaktioiden pulmapeli, ja sen pääosassa seikkailee Alex-poika.


title: Amazing Alex

text: "Amazing Alex" perustuu Snappy Touchin ja Mystery Coconut Gamesin kehittämään "Casey’s Contraptions" -peliin, johon Rovio ilmoitti ostaneensa oikeudet toukokuussa 2012. Ensimmäistä kertaa peli-idea on toteutettu Dynamixin tuottamassa The Incredible Machinessa (PC DOS, 1993), jota Amazing Alex hyvin paljon muistuttaa. Amazing Alex on ensimmäinen Rovion julkaisema peli suureen suosioon nousseen ja lukuisia oheistuotteita poikineen "Angry Birds" -pelisarjan jälkeen.


title: Amazing Alex

text: Pelin ensimmäinen versio sisälsi 100 kenttää. Peliin on mahdollista luoda myös omia kenttiä ja jakaa niitä muiden pelaajien kanssa.


title: Amazing Alex

text: Peli teki historiaa nousemalla 8 tunnissa ladatuimmaksi sovellukseksi App Storessa. Samalla se oli kaikkien aikojen nopein nousu listakärkeen Yhdysvalloissa, elokuvan tai franchising-lanseerauksen ulkopuoliselta peliltä.


title: Amazing Alex

text: Peli sai kritiikkiä liittyen aiempaan Casey's Contraptions -peliin, jonka oikeudet Rovio osti.


title: Eero Järvinen

text: Eero Juho Järvinen (26. kesäkuuta 1860 Nurmijärvi – 16. elokuuta 1927 Rovaniemi) oli suomalainen kirjailija ja lehtimies.


title: Eero Järvinen

text: Järvinen kävi alkeisopistoa Helsingissä ja työskenteli lehtialalla, mutta myös puhujana ja poliisina sekä julkaisi kirjoitelmia ja teoksia. Vuodesta 1907 hän oli "Veljeys-lehden" päätoimittaja.


title: Lina Asikanus

text: Elina Fredrika (Lina, Liina) Asikanus, o.s. Suihko (21. elokuuta 1871 Ilomantsi – 26. maaliskuuta 1947 Joensuu) oli suomalainen näytelmäkirjailija ja kirjakauppias.


title: Lina Asikanus

text: Asikanuksen vanhemmat olivat Niilo Heikinpoika Suihko ja Inkeri Maria Siuhko ja puoliso eversti Johan Botols Fredrikinpoika Asikanus. Lina Asikanus kävi tyttökoulun ja työskenteli kirjakauppa-alalla. Hän omisti Schlüterin kirjakaupan Joensuussa.


title: Luettelo KHL:ssä pelanneista suomalaisista

text: Tämä on luettelo KHL:ssä pelanneista suomalaisista. Lihavoidut pelaajat edustavat edelleen KHL-seuraa.


text:
"(Päivitetty kauden 2016-2017 jälkeen)"
"(Tilanne kauden 2016–2017 jälkeen)"


title: Arvi Hyttinen

text: Karl Arvid (Arvi) Hyttinen (11. tammikuuta 1886 Kontiolahti – 18. tammikuuta 1946) oli suomalainen toimitusjohtaja ja näytelmäkirjailija.


title: Arvi Hyttinen

text: Hyttisen vanhemmat olivat koneenkäyttäjä Johan Henrik Hyttinen ja Iida Loviisa Hiltunen. Hyttinen kirjoitti ylioppilaaksi Viipurin reaalilyseosta vuonna 1904 ja valmistui filosofian maisteriksi vuonna 1911. Hän opiskeli pääaineenaan kansantaloustiedettä. Hyttinen työskenteli vuosina 1906–1912 SOK:n neuvontatoimiston päällikkönä ja "Yhteishyvä"-lehden toimittajana. Vuosina 1912–1915 hän oli osuusliike Elannon toimitusjohtajana, ja perusti sitten oman tuonti- ja vientiliikkeen Wetterstrand & Hyttisen. Vuosina 1918–1919 hän johti Suomen elintarvikkeiden tuontikonttoria Berliinissä. Vuosina 1920–1923 Hyttinen oli Kuopiossa toimineen Oy Gust. Raninin toimitusjohtajana, vuosina 1923–1926 Oy Savon ja Veljekset Peusan edustajana Helsingissä ja vuosina 1926–1929 John Barker Oy:n edustajana Turussa. Vuodesta 1929 hän oli Littoisten verkatehtaan myyntipäällikkönä ja vuosina 1931–1936 sen toimitusjohtajana. Vuodesta 1936 hän oli Lassila & Tikanojan palveluksessa. Sotavuosina Hyttinen oli lisäksi Kansanhuoltoministeriön toimistopäällikkönä. Hän kuului vuosina 1912–1915 Helsingin ja myöhemmin Kuopion kaupunginvaltuustoon.


title: Luettelo Ruotsin kihlakunnista

text: Tämä artikkeli on luettelo Ruotsin historiallisista kihlakunnista jaoteltuina nykyisen läänijaon mukaisesti. Kihlakuntien rajat eivät aina ole noudattaneet nykyisin voimassa olevaa läänijaotusta, joten eräät kihlakunnat saattavat esiintyä useammassa kuin yhdessä läänissä.


title: Luettelo Ruotsin kihlakunnista

text: Tukholman läänissä joidenkin kihlakuntien "tyyppinä" on kihlakunnan (ruots. "härad") sijaan ollut laivakunta (ruots. "skeppslag"), Örebron läänissä ja Västmanlandin läänissä puolestaan vuorikunta (ruots. "bergslag").


title: Luettelo Ruotsin kihlakunnista

text: Pohjois-Ruotsissa ei ole ollut kihlakuntia, mutta siellä on kihlakuntajaon sijaan ollut käytössä jako käräjäkuntiin (ruots. "tingslag"). Gävleborgin, Västernorrlandin ja Jämtlandin lääneissä käräjäkuntia oli yhdistetty myöhemmin suuremmiksi kokonaisuuksiksi. Luettelossa näitä yhdistämisiä kuvaavat sisennykset; aikaisempi aluejaotus on sisennetympänä kuin uudempi alueojaotus.


title: Luettelo Ruotsin kihlakunnista

text:
Vuoden 1945 väestönlaskennassa silloisessa Tukholman läänissä oli seuraavat kihlakunnat:
Kihlakuntien lisäksi läänissä sijaitsi 11 kaupunkia: Nynäshamn, Södertälje, Sundbyberg, Solna, Djursholm, Lidingö, Vaxholm, Norrtälje, Östhammar, Öregrund ja Sigtuna. Tukholman kaupunki ei tuolloin kuulunut Tukholman lääniin.


title: Luettelo Ruotsin kihlakunnista

text:
Vuoden 1945 väestönlaskennassa silloisessa Uppsalan läänissä oli seuraavat kihlakunnat:
Kihlakuntien lisäksi läänissä sijaitsi 2 kaupunkia: Uppsala ja Enköping.


title: Luettelo Ruotsin kihlakunnista

text:
Vuoden 1945 väestönlaskennassa silloisessa Södermanlandin läänissä oli seuraavat kihlakunnat:
Kihlakuntien lisäksi läänissä sijaitsi 7 kaupunkia: Nyköping, Katrineholm, Eskilstuna, Torshälla, Strängnäs, Mariefred ja Trosa.


title: Luettelo Ruotsin kihlakunnista

text:
Vuoden 1945 väestönlaskennassa silloisessa Itä-Götanmaan läänissä oli seuraavat kihlakunnat:
Kihlakuntien lisäksi läänissä sijaitsi 7 kaupunkia: Linköping, Norrköping, Söderköping, Motala, Vadstena, Skänninge ja Mjölby.


title: Luettelo Ruotsin kihlakunnista

text:
Vuoden 1945 väestönlaskennassa silloisessa Jönköpingin läänissä oli seuraavat kihlakunnat:
Kihlakuntien lisäksi läänissä sijaitsi 8 kaupunkia: Jönköping, Huskvarna, Nässjö, Värnamo, Vetlanda, Eksjö, Tranås ja Gränna.


title: Luettelo Ruotsin kihlakunnista

text:
Vuoden 1945 väestönlaskennassa silloisessa Kronobergin läänissä oli seuraavat kihlakunnat:
Kihlakuntien lisäksi läänissä sijaitsi 2 kaupunkia: Växjö ja Ljungby.


title: Vihtori Niemi

text: Viktor (Vihtori) Robert Niemi (27. maaliskuuta 1870 Luumäki – 21. huhtikuuta 1910 Kristiinankaupunki) oli suomalainen näytelmäkirjailija ja Suupohjan Kaiun (sittemmin Suupohjan Sanomat) vastaava toimittaja.


title: Vihtori Niemi

text: Vihtori Niemi oli syntynyt Luumäellä ja hänen sukunsa on nimeltään Hirviniemi. Hän oli myöhemmin lyhentänyt nimensä Niemeksi. Merkittävän osan elämästään hän asui Kristiinankaupungissa, jossa tuli tunnetuksi myös sekä fennomaanina että raittiusmiehenä. Merkittävä osa hänen näytelmistään käsitteleekin juuri raittiuden ihannetta. Hänen vaimonsa oli Mimmi Niemi (o.s. Malin, kuollut 1912). Koulutukseltaan Vihtori Niemi oli tekniikan ylioppilas.


title: Vihtori Niemi

text: Niemi toimi nykyisin Suupohjan Sanomat nimellä ilmestyvän edeltäjän Suupohjan Kaiun vastaavana toimittajana vuoden 1901 alusta saman vuoden heinäkuun 20:een päivään asti. Tänä aikana lehdellä oli kiistaa muun muassa paino-oikeuksista, minkä seurauksena Niemen sekä lehden omistajan, Vihtori Haarosen, välit tulehtuivat. Tämä johtikin lopulta Vihtori Niemen eroon. Useiden vaiheiden jälkeen, Niemestä tuli kuitenkin uuden kirjapainon Kirjapaino Tapion omistaja ja niin ollen kilpailija Suupohja Kaikuakin painaneelle Kansallis Kirjapainolle. Vuodesta 1904 hän alkoi julkaista uutta Kaskisten Lehteä, joka nimestään huolimatta oli keskittynyt enemmän Kristiinankaupunkiin ja oli siis kilpailija Suupohjan Kaiulle. Lehti vaihtoi nimensä Etelä-Pohjanmaaksi vuodesta 1906 ja se kilpaili tasaväkisesti Suupohjan Kaiun kanssa aina Vihtori Niemen kuolemaan saakka vuonna 1910. Mimmi Niemi, Vihtori Niemen vaimo, vuokrasi lehden julkaistavaksi muille, mutta lehti lopetti ilmestymisensä lopulta Mimmi Niemen kuoleman jälkeen vuonna 1912. Vihtori Niemi kuoli keuhkokuumeeseen.


title: Vihtori Niemi

text: Vihtori ja Mimmi Niemellä oli kaikkiaan neljä lasta, joista ensimmäinen, Taimi Lilja Lemmikki, kuoli varhain. Muut lapset olivat Toinen Taimi Lilja Lemmikki, Vieno Tauno Tapio sekä Ilta.


title: Palmitoleiinihappo

text: Palmitoleiinihappo (tunnetaan myös nimillä cis-9-heksadekeenihappo ja C16:1) on kertatyydyttymätön omega-7-rasvahappo, jota esiintyy ihmisen rasvakudoksen glyserideissä ja erityisesti maksassa. Aineen on todettu vähentävän insuliiniresistenssiä lihaksissa ja estävän beetasolujen tuhoutumista. Happoa on tavattu erityisesti australianpähkinöiden ja tyrnimarjojen sisältämissä öljyissä, joissa pitoisuus vaihtelee 17 % ja 40 % välillä.


title: Sofi Flink

text: Sofi Flink (s. 8. heinäkuuta 1995) on ruotsalainen keihäänheittäjä.


title: Sofi Flink

text: Vuonna 2011 Flink sijoittui toiseksi alle 18-vuotiaiden MM-kilpailuissa tuloksella 54,62 m. Vuonna 2012 alle 20-vuotiaiden MM-kilpailuissa hän voitti kultaa. Hän heitti karsinnassa ensimmäisellään Ruotsin ennätyksen 58,16 m ja paransi omaa ennätystään yli kolme metriä. Loppukilpailussa hän oli ennen viimeistä kierrosta kolmantena tuloksella 56,71 m. Viimeisellä kierroksella hän heitti 61,40 m ja paransi ennätystään jälleen yli kolme metriä. Alle 20-vuotiaiden EM-kilpailuissa Rietissä 2013 hän voitti kultaa. Hän oli jälleen ennen viimeistä kierrosta kolmantena, mutta heitti viimeisellään 57,91 m ja voitti toiseksi tulleen Christin Hussongin yhdellä senttimetrillä. Vuoden 2014 alle 20-vuotiaiden MM-kilpailuissa Eugenessa hän sijoittui toiseksi tuloksella 56,70 m.


title: Sofi Flink

text: Ensimmäisissä aikuisten arvokisoissaan Moskovan MM-kisoissa 2013 Flink heitti karsinnoissa heti ensimmäisellä heitollaan yli karsintarajan, tehden samalla uuden Ruotsin ennätyksen, 61,96 metriä. Loppukilpailussa hän sijoittui kymmenenneksi tuloksella 59,52 m. Zürichin EM-kilpailuissa 2014 hän sijoittui 12:nneksi tuloksella 56,68 m.


title: Khardung La

text: Khardung La on sola Intian Himalajalla Ladakhissa, Lehin kaupungin pohjoispuolella. Intialaiset mainostavat 4 693 metrin korkeudella olevaa solaa maailman korkeimpana motorisoituna tienä. Vanha kauppakaravaanireitti on aiemmin kulkenut solan yli Länsi-Kiinan Kašgariin asti.


title: William Zephyrine Gomes

text: William Zephyrine Gomes (26. elokuuta 1916 Karachi – 5. maaliskuuta 2004) oli intialainen roomalaiskatolinen piispa. Hänet vihittiin papiksi Bombayn arkkihiippakuntaan 22. joulukuuta 1941 ja nimitettiin sen vihkipiispaksi sekä Parlaisin titulaaripiispaksi 18. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi Johannes XXIII, jota avustivat Fulton John Sheen ja Edoardo Mason.


title: William Zephyrine Gomes

text: Gomes sai 12. kesäkuuta 1967 nimityksen Poonan piispaksi, jona hän toimi, kunnes erosi tehtävistään 1. joulukuuta 1976. Hän osallistui Vatikaanin toiseen kirkolliskokoukseen.


title: Heckler & Koch HK33

text: Heckler & Koch HK33 on saksalaisen aseyhtiön Heckler & Kochin 1960-luvun loppupuoliskolla kehittämä ja vuodesta 1968 valmistama, hidastetun rullasulun periaatteella toimiva rynnäkkökivääri.


title: Carlos María Colina y Rubio

text: Carlos María Colina y Rubio (4. marraskuuta 1813 – 10. maaliskuuta 1879) oli meksikolainen roomalaiskatolinen piispa. Hänet vihittiin diakoniksi 12. maaliskuuta ja papiksi 27. maaliskuuta 1837. Hän sai 7. huhtikuuta 1854 nimityksen Chiapasin (Ciudad Real de Chiapas) hiippakunnan johtoon. Piispaksi vihkiminen seurasi 20. elokuuta. Pääkonsekraattorina toimi Pedro Espinosa y Dávalos.


title: Carlos María Colina y Rubio

text: Colina y Rubio nimitettiin Tlaxcalan piispaksi 19. maaliskuuta 1863, ja hänet asetettiin tähän virkaan 7. helmikuuta 1864. Hän osallistui Vatikaanin ensimmäiseen kirkolliskokoukseen ja kuoli 65-vuotiaana virassa.


title: Enrique Díaz Díaz

text: Enrique Díaz Díaz (s. 13. kesäkuuta 1952) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 23. lokakuuta 1977 ja nimitettiin San Cristóbal de Las Casasin hiippakunnan vihkipiispaksi sekä Izirzadan titulaaripiispaksi 30. huhtikuuta 2003. Piispaksi vihkiminen seurasi 10. heinäkuuta. Pääkonsekraattorina toimi Felipe Arizmendi Esquivel, jota avustivat Giuseppe Bertello ja Alberto Suárez Inda.


title: Kargil

text: Kargil on kaupunki Pohjois-Intian Himalajalla Ladakhin alueella. Jammun ja Kashmirin osavaltioon kuuluva Kargil on Ladakhin alueen toiseksi suurin kaupunki ja Intian pohjoisin kaupunki. Kaupunki sijaitsee Indusjoen varrella 2 676 metrin korkeudessa merenpinnasta Srinagarin ja Lehin välillä.


title: Kargil

text: Se on Kargilin piirikunnan pääkaupunki. Vuonna 2001 kaupungin väkiluku oli 10 657, piirikunnan 119 307 henkeä.


title: Kyläjärven ampuma-alue

text: Kyläjärven ampuma-alue on puolustusvoimien hallinnassa oleva, pääosin Jääkäriprikaatin käytössä oleva ampuma- ja harjoitusalue joka sijaitsee Sodankylässä Kyläjärven alueella kuntakeskuksesta lounaaseen ja on laajuudeltaan noin 7 900 hehtaaria. Alueen itäosassa sen itäisin haarake rajoittuu Kitisenjokeen. Ampuma-alue otettiin käyttöön vuonna 1969.


title: Kyläjärven ampuma-alue

text: Itse Kyläjärvi on 0,79 neliökilometrin suuruinen järvi Sodankylässä kuuluen Kemijoen päävesistöön.


title: Frans Korpi

text: Frans D. Korpi (s. 14. heinäkuuta 1870 Jalasjärvi) oli suomalainen teosofi, toimittaja ja kirjailija.


title: Frans Korpi

text: Korpi työskenteli renkinä, vanginvartijana ja etsivänä poliisina ennen toimittajaksi ryhtymistä. Hän oli toimitussihteeri Matti Kurikan perustamassa "Elämä-lehdessä" vuonna 1906, sitten toimittaja "Talonpojan Lehdessä" ja "Maalaisessa".


title: Seppo Leivo

text: Seppo Jouko Immanuel Leivo (11. helmikuuta 1924 Helsinki, Suomi − 15. lokakuuta 2006, Parry Sound, Kanada) oli tasapainotaiteilija, jonglööri ja opettaja.


title: Seppo Leivo

text: Seppo Leivo oli kansainvälisesti tunnetuimpia suomalaisjonglöörejä. Seppo oli mukana jatkosodan asemasotavaiheessa Karhumäen kaupungissa esiintyneessä Suomen viihdytysjoukkojen Karhumäen tivolissa.


title: Seppo Leivo

text: Sodan jälkeen Seppo esiintyi ravintoloissa ja yksityisjuhlissa. Esiintymismatkoja järjestyi myös Englantiin ja Tanskaan. Mutta koska tulot olivat satunnaisia, Seppo päätti muuttaa vastavihityn vaimonsa Railin kanssa siirtolaiseksi Kanadaan olympiavuonna 1952. Seppo puhui englantia ja ranskaa, jotka kumpikin olivat Kanadan virallisia kieliä.


title: Seppo Leivo

text: Torontossa Sepon artistin ura lähti heti vinhaan vauhtiin. Sepon bravuurinumeroihin kuului suukapulan päässä oleva vanne, jonka huipulla oli täysi olutkolpakko. Hän antoi vanteelle vauhtia ja otti käsiinsä ja toiseen jalkaansa nipun renkaita ja pyöritti niitä hyvän tovin läikyttämättä tippaakaan olutta. Seppo tai Zeppo, Lievo, Leino tai Nievo, miten nimi kulloinkin kirjoitettiin ilmoituksissa, esiintyi kabareteissa, ravintoloissa, televisiossa ja avustajana elokuvissakin.


title: Seppo Leivo

text: Esiintymiset vähenivät 1960-luvun alussa. Seppo oli jonkin aikaa töissä postissa ja päätti jatkaa kesken jääneitä opintojaan. Hän valmistui maisteriksi Toronton yliopistossa ja sai vakituisen viran ontariolaisessa lukiossa. Suomalainen Seppo Leivo opetti kanadalaisille lukiolaisille ranskaa, saksaa ja espanjaa.


title: Seppo Leivo

text: Suomessa Seppo kävi eläkeläisenä säännöllisesti veteraanikuntoutuksessa ja tapaamassa ystäväänsä Solmu Mäkelää.


title: Manali

text: Manali on kaupunki Intian Himalajalla, Himachal Pradeshin osavaltiossa, 1 950 metrin korkeudella merenpinnasta. Kaupunki sijaitsee metsäisessä laaksossa ja on kesäisin intialaisten suosima lomakohde, jonne paetaan tasankojen kuumuutta ja monsuunisateita. Noin 8 000 asukkaan kaupunki jakautuu vanhaan ja uuteen Manaliin.


title: Luettelo Ruotsin taajaväkisistä yhdyskunnista

text: Tämä artikkeli on luettelo Ruotsin taajaväkisistä yhdyskunnista (). Taajaväkiset yhdyskunnat on lueteltu vuoden 2007 läänijaon mukaisesti. Yhdyskunnan nimet perässä olevat vuosiluvut tarkoittavat perustamis- ja lakkauttamisvuosia, mikäli sellaiset ovat tiedossa.


title: Manti Te’o

text: Manti Malietau Louis Te’o (s. 26. tammikuuta 1991, Laie, Havaiji) on yhdysvaltalainen amerikkalaisen jalkapallon pelaaja, pelipaikaltaan tukimies. Hän edustaa tällä hetkellä NFL-joukkue San Diego Chargersia, jota ennen hän pelasi yliopistojalkapalloa Notre Damen yliopiston joukkueessa.


title: Manti Te’o

text: Lukiourallaan Punohaou Schoolissa, Honolulussa Te’o oli yksi ikäluokkansa parhaista pelaajista Yhdysvalloissa, ja ESPN arvioi hänet koko maan toiseksi parhaaksi pelaajaksi, pelinrakentaja Matt Barkleyn jälkeen.


title: Manti Te’o

text: Neljä vuotta Notre Damen perinteikkään yliopiston joukkueessa "Fighting Irishissa" pelannut Te’o johdatti viimeisellä yliopistokaudellaan Notre Damen tappiottomaan kauteen, ja joukkue eteni NCAA:n mestaruusotteluun, BCS National Championship Gameen. Loppuottelussa Notre Dame kuitenkin jäi täysin vastustaja Alabaman jalkoihin, aiheuttaen Fighting Irishille kauden ainoan tappion. Te’o oli vahva ehdokas vuoden 2012 Heisman Trophyn voittajaksi, jolloin hän olisi ollut kautta aikojen toinen palkinnon voittanut puolustaja. Hän sijoittui lopullisessa äänestyksessä toiseksi, Texas A&M:n pelinrakentaja Johnny Manzielin jälkeen.


title: Manti Te’o

text: Urheiluun keskittyvä nettisivusto Deadspin.com julkaisi tammikuussa 2013 artikkelin, jonka mukaan tarina Te’on Lennay Kekua -nimisestä tyttöystävästä ja tämän menehtymisestä leukemiaan ennen Notre Damen ottelua Michigan Statea vastaan olisi huijausta. Tarina oli saanut merkittävää valtakunnallista julkisuutta, sillä Te’on 72-vuotias isoäiti oli nukkunut pois aiemmin samana päivänä.


title: Manti Te’o

text: Notre Damen mukaan Te’o oli joutunut huijauksen kohteeksi. Hän oli saanut puhelun 26. joulukuuta numerosta, joka hänen mukaansa kuului Lennay Kekua -nimellä esiintyneelle henkilölle. Te’on mukaan henkilön ääni oli myös vastannut hänen kuolleeksi olettaman tyttöystävänsä ääntä. Yliopiston mukaan tunnistamaton henkilö oli internetin ja puhelimen välityksellä esiintynyt Te’on tyttöystävänä, ja myöhemmin kyseinen henkilö oli yhdessä muiden huijaukseen osallistuneiden kanssa kehittänyt tarinan sairastumisesta leukemiaan.


title: Manti Te’o

text: Tarina huijauksesta nousi otsikoihin ympäri Yhdysvaltoja.


title: Manti Te’o

text: Te’o oli yksi vuoden ykkösnimistä. Hän olisi voinut osallistua jo vuoden 2012 varaustilaisuuteen, mutta päätti tuolloin jatkaa vielä vuoden yliopistossa. Te’on osakkeita varaustilaisuudessa laski heikosti sujunut Combine-testitilaisuus sekä talven mittään hänen ympärillään pyörinyt mediamylläkkä.


title: Manti Te’o

text: San Diego Chargers varasi Te’on tilaisuuden toisella kierroksella, 38. pelaajana.


title: Manti Te’o

text: 10. maaliskuuta 2013 Te’o solmi Chargerien kanssa 4 vuoden sopimuksen. Sopimus on arvoltaan noin 5 miljoonaa dollaria.


title: B-kvarkki

text: B-kvarkki (engl. beauty tai bottom) eli kaunis-kvarkki tai pohja-kvarkki on alkeishiukkanen ja yksi kuudesta kvarkkityypistä. Vastaava antihiukkanen on b-antikvarkki. B-kvarkki on raskain kvarkki, joka muodostaa hadronin. Se ei kuulunut alkuperäisen kvarkkimallin ennustamiin hiukkasiin, vaan sen ominaisuudet esitettiin teoreettisesti 1973 selittämään CP-symmetrian rikkoutumista. Ensimmäinen b-kvarkki löydettiin 1977.


title: B-kvarkki

text: B-kvarkin spin on 1/2 ja baryoniluku 1/3, kuten kaikilla muillakin kvarkeilla. Lisäksi b-kvarkilla isospin "I" on 0 ja sähkövaraus –1/3e. Siihen liittyy oma kauneudeksi kutsuttu kvanttiluku, jonka arvoksi kvarkille on määritelty –1. Kauneus määritellään kaavalla "B" = –[(b-kvarkkien lukumäärä) – (b-antikvarkkien lukumäärä)]. B-kvarkki kuuluu samaan kvarkkiduplettiin t-kvarkin kanssa. B-kvarkin massa on noin 4 000–4 500 MeV, mikä tekee siitä yli neljä kertaa protonia raskaamman ja selvästi raskaamman kuin neljä kevyempää kvarkkia.


title: B-kvarkki

text: Suuren massansa vuoksi b-kvarkin elinikä on vain 1,3 · 10 sekuntia. Se on raskain kvarkki, joka pystyy muodostamaan hadronin. B-kvarkin suuren massan vuoksi b-kvarkista ja sen antikvarkista muodostuvat bottomium-mesonitilat ovat yhdessä c-kvarkin vastaavien tilojen kanssa tärkeitä kvarkkien välisen voiman tutkimuskohteita, sillä relativistisia vaikutuksia ei tarvitse niiden kohdalla huomioida. Lisäksi heikossa vuorovaikutuksessa tapahtuva kvarkkitilojen sekoittuminen eli kvarkkien muuttuminen toisikseen on b-kvarkin tapauksessa olemattoman vähäistä. B-kvarkin hajotessa syntyy s-kvarkki sekä virtuaalisen W-bosonin kautta muodostuu elektroni ja elektronin antineutriino.


title: B-kvarkki

text: B-kvarkki ei kuulu alkuperäisen kvarkkimallin ennustamiin hiukkasiin, ja sen ominaisuudet johdettiin teoreettisesti 1973, lähes kymmenen vuotta alkuperäisen mallin jälkeen, selittämään CP-symmetrian rikkoutumista tietyissä hiukkasreaktioissa. Ensimmäinen todistettavasti b-kvarkin sisältävä hiukkanen, "bottomium"-mesoni ypsilon, löydettiin 1977. Nykyisin b-kvarkin sisältäviä hiukkasia tunnetaan useita. Ne ovat kaikki varsin lyhytikäisiä ja useimmat mesoneita. Näistä vuonna 2011 havaittu χ(3P) niminen mesonitila oli ensimmäinen LHC-kiihdyttimellä löydetty hiukkanen. Hiukkasia, jotka sisältävät b-kvarkin etsitään yleisesti b-taggingiksi kutsutulla menetelmällä, joka perustuu hiukkaskiihdyttimessä aiheutetussa törmäyksessä syntyvien tietynlaisten hadronisuihkujen etsimiseen.


title: B-kvarkki

text: Koska kvarkkidupletteja tunnettiin aikaisemmin vain kaksi (u- ja d-kvarkkien dupletti sekä c- ja s-kvarkkien dupletti), hiukkasen teorian kehittäneet Makoto Kobayashi ja Toshihide Maskawa saivat Nobelin fysiikanpalkinnon vuonna 2008 kolmannen kvarkkidupletin olemassaolon ennustamisesta.


title: Bryce Harper

text: Bryce Aron Max Harper (s. 16. lokakuuta 1992, Las Vegas, Nevada) on yhdysvaltalainen baseballpelaaja, joka pelaa tällä hetkellä MLB-liigan Washington Nationalsissa. Hänen pelipaikkansa on vasen koppari.


title: Bryce Harper

text: Harper oli MLB:n varaustilaisuuden ensimmäinen varaus vuonna 2010.


title: Bryce Harper

text: Harper oli Washington Nationalsin toinen perättäinen ykkösvaraus, seuran varattua edellisenä vuonna syöttäjä Stephen Strasburgin. Hän teki MLB-debyyttinsä 27. huhtikuuta 2012, ja onnistui vakiinnuttamaan paikkansa joukkueessa vahvoilla esityksillään.


title: Bryce Harper

text: Harper valittiin heti tulokaskaudellaan un, nuorimpana pelaajana kautta aikojen.


title: The Amazing Spider-Man (vuoden 2012 elokuva)

text: The Amazing Spider-Man on vuonna 2012 ensi-iltansa saanut yhdysvaltalainen supersankarielokuva, jonka keskiössä on Marvelin sarjakuvissa esiintyvä supersankari Hämähäkkimies. Elokuvan ohjasi Marc Webb ja sen pääosia näyttelevät Andrew Garfield (Hämähäkkimies/Peter Parker), Emma Stone (Gwen Stacy) ja Rhys Ifans (tohtori Curt Connors).


text: "The Amazing Spider-Manin" oli tarkoitus aloittaa uusi elokuvasarja, mutta sille tehtiin vain yksi jatko-osa, "The Amazing Spider-Man 2", joka ilmestyi toukokuussa 2014.


text: Richard Parkerin tutkimushuoneeseen on murtauduttu ja hän löytää sotkun keskeltä poikansa, Peterin. Kerättyään dokumentit talteen Richard ja hänen vaimonsa, Mary, vievät Peterin May-tädin sekä Ben-sedän luokse, eikä heitä enää nähdä.


text: Vuosia myöhemmin teini-ikäinen Peter Parker opiskelee Midtownin tiedelukiossa, jossa hän on sekä Flash Thompsonin kiusaamisen että Gwen Stacyn huomion kohde. Kotonaan Peter löytää isänsä dokumenttejä ja saa tietää tämän työskennelleen tohtori Curt Connorsin kanssa yhtiössä nimeltä Oscorp. Hiipiessään Oscorpin tiloihin, Peter löytää laboratorion, jossa kehitetään "biokaapeleita" geneettisesti muokattujen hämähäkkien avulla. Yksi hämähäkeistä puree Peteriä ja palatessaan metrolla kotiin, hän huomaa saaneensa joitakin hämähäkkien kykyjä.


text: Tutkittuaan isänsä dokumentteja Peter vierailee Connrosin luona ja paljastaa olevansa Richard Parkerin poika, näyttäen myös "rappeutumis-algoritmin", jota kätensä menettänyt Connors tarvitsee raajoja regeneroivaan tutkimukseen. Connors joutuu esimiehensä tohtori Rathan painostamana etsimään parannusta Oscorpin kuolemaa tekevälle johtajalle, Norman Osbornille. Koulussa Peter joutuu vaikeuksiin Flashin kanssa käydyn koripallopelin aikana rikkoessaan taustalevyn. Ben-setä menee puhumaan rehtorin kanssa ja pyytää Peteriä kävelemään May-tädin kanssa illalla kotiin hänen sijastaan.


text: Peter lähteekin auttamaan Connorsia regeneroimaan erään laboratoriohiiren raajan ja palaa kotiin myöhässä unohtaen hakea May-tädin. Tämän kautta Peter lähtee kotoaan erääseen kauppaan, jossa hänen rahansa eivät riitä suklaamaidon ostamiseen. Silloin eräs varas ryöstää kaupan kassan. Etsiessään Peteriä, Ben yrittää pysäyttää varkaan, mutta varkaan ase ampuu luodin hänen vatsaansa. Varas pakenee, kun Peter löytää Benin jalkakäytävältä.


text: Tämän vuoksi Peter päättää käyttää kykyjään rikollisten pysäyttämiseen. Hylätyssä salissa näkemänsä luchador-painitapahuman julisteen inspiroimana hän valmistaa naamion peittäkseen kasvonsa. Hän myös lisää ranteisiinsa seittimäisiä biokaapeleita ampuvat singot ja ottaa käyttöön myös elastaanista tehdyn puvun. Peter saa Gweniltä kutsun päivälliselle ja tapaa tämän isän, ylikomisario George Stacyn, joka suhtautuu epäilyttävästi rikollisia pysäyttävän naamiomiehen motiiveihin. Päivällisen jälkeen Peter paljastaa Gwenille henkilöllisyytensä ja he suutelevat.


text: Connorsin onnistuttua tutkimuksissaan hiirten kanssa käyttäen liskojen DNA:ta, Ratha vaatii häntä aloittamaan välittömästi kokeet ihmisillä Osbornin selviämisen vahvistamiseksi. Connors ei kuitenkaan halua vaarantaa viattomia ihmisiä, jolloin Ratha antaa hänelle potkut ja päättää testata tämän seerumia sotaveteraanien sairaalassa uskotellen sen olevan influenssarokote. Epätoivoinen Connors testaa seerumia itseensä ja hänen kätensä kasvaa takaisin. Hän yrittää estää Rathan aikeet, mutta sitten hänen ihonsa alkaa muuttua vihreäksi ja suomuiseksi sekä hänen luonteensa väkivaltaiseksi. Saapuessaan Williamsburg Bridgelle Connors alkaa paiskata autoja sillan reunojen ylitse. Peter, joka kutsuu nyt itseään Hämähäkkimieheksi, pysäyttää putoamaisillaan olevan auton ja pelastaa palavasta autosta erään pikkupojan.


text: Päätelleen tämän Liskoksi kutsutun olennon olevan Connors, Hämähäkkimies kohtaa hänet viemäreissä. Jälkeenjääneen kameran kautta Lisko saa selville Hämähäkkimiehen henkilöllisyyden ja hyökkää Peterin kimppuun tämän koululla. Taistelu Hämähäkkimiehen ja Liskon välillä aiheuttaa paljon tuhoa, jolloin poliisit alkavat jahdata heitä molempia. Poliisit saartavat Hämähäkkimiehen ja ylikomisario Stacy saa tietää tämän olevan Peter.


text: Sillä välin Lisko aikoo muuttaa kaikki ihmiset liskomaisiksi valmistautumalla levittämään Oscorp Towerin huipulta kaupunkiin kemikaalipilven, uskoen hävittävänsä ihmisistä kaikki heikkoudet. Hämähäkkimies kohtaa Liskon tornin katolla ja vapauttaa vastalääkkeestä koostuvan pilven palauttaen Connorsin sekä aiemmat uhrit entiselleen. Lisko oli kuitenkin ehtinyt haavoittaa kuolettavasti ylikomisario Stacya, joka pyytää ennen kuolemaansa Peteriä pitämään Gwenin turvassa "olemalla sotkematta häntä mukaan". Ylikomisario Stacyn hautajaisista alkaen Peter aikoikin tehdä niin. Mutta koulussa Peter istuu Gwenin taakse ja eräs opettaja kertoo olemaan antamatta lupauksia, joita ei voi pitää. Peter kuitenkin kuiskaa Gwenille niiden lupausten olevan "parhaita".


text:
Lopputekstien jälkeisessä johtauksessa varjoista ilmestyy salaperäinen mies, joka puhuu Connorsille tämän salaisen vankisellin lähellä. Hän kysyy tietääkö Peter totuuden vanhemmistaan ja Connors vastaa, että "ei". Connors ei usko Peterin olevan valmis totuuden kuulemiseen ja neuvoo miestä jättämään Peterin rauhaan. Mutta mies vain katoaa varjoihin.
Elokuvan musiikista vastasi James Horner, jonka tyyliä ohjaaja Marc Webb kuvaili vaikuttavaksi.


text: Kaikki kappaleet on säveltänyt James Horner.


text: Verkkosivusto Rotten Tomatoes kertoo, että 74 % kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 246 arviointiin. Metacritic kerää elokuvalle pisteet 66/100 perustuen 42 arviointiin, joka merkitsee pääosin myönteisiä arvosteluita.


text: 12. heinäkuuta 2012 mennessä elokuva on kerännyt 165.9 miljoonan Yhdysvaltain dollarin lipputulot Yhdysvalloissa ja 201,6 miljoonan dollarin tulot muissa maissa eli elokuva on tuottanut yhteensä noin 367,5 miljoonaa dollaria.


text: Elokuvan avauspäivänä tiistaina se ylitti "Transformersin" asettaman ennätyksen (27,9 miljoonaa dollaria) tuottamalla 35 miljoonaa dollaria. "The Amazing Spiderman" teki näin Yhdysvaltojen historian tuottoisimman tiistai-avauksen. Kolmipäiväisenä viikonloppuna supersankarielokuva tuotti 62 miljoonaa dollaria, joten tiistaina ensi-iltansa saanut elokuva sai näin ollen kuuden päivän aikana kasaan Yhdysvalloissa yhteensä hieman alle 140 miljoonaa dollaria. Elokuvan kuusipäiväinen tuotto oli kuitenkin vähemmän kuin elokuvilla "Transformers" ja "Spider-Man 2 – Hämähäkkimies 2", jotka tuottivat kunnioitettavat 155,4 miljoonaa ja 180 miljoonaa dollaria. Vaikka elokuva jää edeltäjiinsä verrattuna, Sony kertoo, että kun ottaa huomioon elokuvan käynnistävän trilogian alusta, elokuva on menestys kaikilla mittareilla. Esimerkiksi elokuvien "Batman Begins" (79,5 miljoonaa) ja "" (66,5 miljoonaa) kuusipäiväinen tuotto on huomattavasti vähemmän kuin elokuvan "The Amazing Spider-Man".


title: J. W. Eloheimo

text: Johan Wilhelm (John William) Lindqvist (sukunimi myöh. "Eloheimo"; 9. joulukuuta 1847 Sahalahti – 8. joulukuuta 1913 Astoria, Oregon) oli suomalainen pappi, toimittaja ja kirjailija. Hän käytti nimimerkkejä "Nino" ja "N-o". Lindqvist tuli paremmin tunnetuksi amerikansuomalaisten siirtolaisten pappina J. W. Eloheimo nimellä.


title: J. W. Eloheimo

text: Lindqvistin vanhemmat olivat torppari Vilhelm Lindqvist ja Eva Fellman. Hän pääsi ylioppilaaksi Porvoon lukiosta 1872 ja opiskeli sitten Helsingin yliopistossa suorittaen teologian erotutkinnon. Lindvist vihittiin papiksi 1874.


title: J. W. Eloheimo

text: Lindvist oli vt. kirkkoherrana Orimattilassa 1880–1881, ylimääräisenä pappina Viipurissa 1886 ja vt. kappalaisena Porvoossa 1886–1887


title: J. W. Eloheimo

text: Lindqvist muutti 1888 Yhdysvaltoihin ja toimi siellä pappina Calumetissa ja Ironwoodissa Michiganissa sekä Astoriassa Oregonissa. Hän perusti 1892 lyhytikäiseksi jääneen "Kirkkokunnan Lehti"-nimisen uskonnollisen viikkolehden Ironwoodiin. Vuonna 1894 samaan kaupunkiin perustettiin "Kaleva"-niminen viikkolehti ja Lindqvist (Eloheimo) oli sen toimituskunnassa. Hän toimi samoihin aikoihin myös perustamansa "Suomalais-amerikkalaisen kirkon" ("Fenno-American Evangelical Lutheran Church") johtajana. Vuonna 1899 Eloheimo toimitti "Suometar"-nimistä lehteä Calumetissä.


title: Koji Wakasa

text: Koji Wakasa (; s. 12. heinäkuuta 1953) on japanilainen entinen jääkiekkoilija. Hän pelasi seuratasolla Oji Eaglesissa.


title: Koji Wakasa

text: Puolustajana pelannut Wakasa osallistui maajoukkueessa ensimmäisissä MM-kisoissaan 1974, jolloin joukkue oli B-sarjassa. Hän oli mukana myös seuraavan vuoden B-sarjan MM-kilpailuissa ja vuoden 1976 olympialaisissa, joissa Japani sijoittui yhdeksänneksi. Wakasa pelasi vielä Lake Placidin olympialaisissa 1980 ja sen jälkeen kaksissa C-sarjan maailmanmestaruuskilpailuissa 1982 ja 1987.


title: The Notwist

text: The Notwist on vuonna 1989 perustettu saksalainen rockyhtye. Uransa aikana yhtyeen musiikki on kehittynyt useiden vaiheiden läpi indie pop -vaikutteita sisältävästä post-hardcoresta vahvasti elektronisen musiikin vaikuttamaan ilmaisuun. Pitchfork Media -musiikkisivusto valisti The Notwistin albumin "Neon Golden" vuosien 2000-2004 parhaiden albumien listaansa sijalle 23.


title: The Notwist

text: The Notwist perustettiin Weilheimissa lähellä Müncheniä. Yhtyeen ura alkoi esittämällä post-hardcorea, mutta myöhemmin heidän kappaleensa saivat vaikutteita 1980-luvun indie popista. Kolmannella albumillaan "12" The Notwist oli kehittynyt vaihtoehtorockyhtyeeksi. Sillä yhtyeen musiikissa oli myös mukana ensi kertaa elektronisen musiikin elementtejä, jotka muistuttivat yhtyeistä kuten Autechre ja Oval. Neljäs albumi "Shrink" koostui jo melkein kokonaan abstraktilla elektronisella soundilla kyllästetty. Myöhemmillä albumeilla elektroniset vaikutteet ovat olleet taempana ja yhtyeen musiikki on ollut kappalekeskeisempää.


title: Isaac Westergren

text: Johan Isaac Westergren (12. heinäkuuta 1875 Gävle – 16. lokakuuta 1950 Leksand) oli ruotsalainen yleisurheilija, joka kilpaili pikajuoksussa. Hän edusti seuratasolla IFK Gävleä.


title: Isaac Westergren

text: Westergren kilpaili Pariisin olympialaisissa 1900 60 metrillä, jolla hän ei päässyt alkueristä jatkoon sekä 100 metrin kisassa, jossa hän myös karsiutui. Hänen 100 metrin ennätysaikansa 10,8 sekuntia vuodelta 1898 sivusi matkan maailmanennätystä vuoteen 1906. Westergren toimi vuodesta 1922 lähtien Ruotsin jääkiekkoliiton ensimmäisenä puheenjohtajana.


title: T-kvarkki

text: T-kvarkki () eli tosi-kvarkki tai huippu-kvarkki on alkeishiukkanen ja yksi kuudesta kvarkkityypistä eli mausta. Sitä vastaava antihiukkanen on t-antikvarkki. T-kvarkki on kvarkeista selvästi raskain eikä se siksi muodosta lainkaan hadroneita. T-kvarkkeja voidaan havaita vain tuottamalla t-kvarkin ja t-antikvarkin muodostamia pareja.


title: T-kvarkki

text: Aivan kuten muillakin kvarkeilla, myös t-kvarkilla spin on 1/2 ja baryoniluku 1/3. Sen isospin "I" on 0 ja sähkövaraus +2/3e. Sillä kvarkkiin liittyvä kvanttiluku totuus saa arvon +1. T-kvarkki kuuluu samaan kvarkkiduplettiin b-kvarkin kanssa. T-kvarkin massa on noin 173 000 MeV eli se on noin 35 kertaa seuraavaksi raskainta kvarkkia, b-kvarkkia, raskaampi ja noin 70 000 kertaa keveintä, u-kvarkkia raskaampi. Se on Higgsin bosonia lukuun ottamatta raskain tunnettu alkeishiukkanen.


title: T-kvarkki

text: T-kvarkki eroaa kaikista muista kvarkeista siinä, ettei se muodosta lainkaan hadroneita. Tämä johtuu erittäin suuren massan aiheuttamasta tavattoman lyhyestä elinajasta. T-kvarkin elinajaksi voidaan laskennallisesti osoittaa noin 4 · 10 sekuntia, mikä on aivan liian lyhyt aika, jotta sidottuja hadronitiloja ehtisi muodostua. Tämä yhdessä suuren massan kanssa tekee sen kokeellisen havaitsemisen poikkeuksellisen haastavaksi.


title: T-kvarkki

text: Koska t-kvarkki ei muodosta sidottuja tiloja, se on havaittava tuottamalla t-kvarkin ja t-antikvarkin muodostamia pareja. T-kvarkki voi hajota suoraan sekä kvarkeiksi että välibosoneiksi, mutta käytännössä ainoa merkittävä hajoamisreitti on b-kvarkiksi sekä W-bosoniksi, jolloin antikvarkki hajoaa näiden antihiukkasiksi. Hajoaminen jatkuu saman tien b-kvarkin hajotessa hadroneiksi ja W-bosonin hajotessa joko leptonipariksi tai kvarkki-antikvarkki-pareiksi, jotka muodostavat lisää hadroneita. Tämän seurauksena reaktio tuottaa lopulta runsaasti hadroneita ja leptoneita. T-kvarkki-antikvarkki-parin yhteismassa on noin 360 GeV, joten parin tuottaminen ei onnistu enää elekroni-positroni-pareilla vaan vaatii protonien ja antiprotonien törmäyttämistä. Koska suurin osa törmäytettävän hiukkasen massasta muodostuu tällöin kvarkkien välisistä sidosenergioista, niihin sisältyvillä kvarkeilla itsellään on vain pieni osa koko hiukkasen energiasta ja liikemäärästä. On havaittu, että t-kvarkki-antikvarkki-parin muodostaminen vaatii käytännössä 1,8 TeVin energian.


title: T-kvarkki

text: Suuren törmäysenergian vuoksi törmäyksessä muodostuu valtava määrä reaktioita, joissa erilaiset hadronit pääsevät muodostumaan suoraan ja hankaloittavat näin t-kvarkillisten reaktioiden havaitsemista. T-kvarkin suuren massan vuoksi sen hajoamistuotteet saavat suuren liikemäärän, ja liikemäärän säilymisen vuoksi hajoamisprosessissa edelleen muodostuvat hadronit sinkoutuvat suihkumaisesti suuressa kulmassa alkuperäisen törmäytetyn protoni-antiprotoni-vuon suhteen. Etsintää voidaan tehostaa keskittymällä etsimään t-kvarkin pääasiallisena hajoamistuotteena syntyneen b-kvarkin sisältäneitä reaktioita käyttämällä b-taggingiksi kutsuttua menetelmää.


title: T-kvarkki

text: Makoto Kobayashi ja Toshihide Maskawa ennustivat t- ja b-kvarkkien olemassaolon vuonna 1973. He saivat työstään Nobelin fysiikanpalkinnon vuonna 2008. T-kvarkin olemassaolo saatiin osoitettua kokeellisesti Tevatronilla protoni-antiprotoni -törmäytyksessä vasta vuonna 1995, yli 20 vuotta hiukkasen teoreettisen ennustamisen jälkeen.


title: Papavi

text: Papavi ("Asimina triloba") on annoonakasvien heimoon kuuluva kesävihanta hedelmäpuu. Sitä esiintyy Pohjois-Amerikan itäosissa. Papavin makeaa hedelmää käytetään ruoaksi mutta lähinnä vain puun luontaisella esiintymisalueella; puuta ei kaupallisesti viljellä. Papavilla on suurin Yhdysvalloissa luonnonvaraisena kasvava hedelmä.


title: Papavi

text: Papavi on pieni puu kasvaen noin 5–10 metriä korkeaksi. Runko on yleensä ohut ja paksuimmillaankin vain 20–30 cm halkaisijaltaan. Avoimella, aurinkoisella paikalla puu on usein kartiomainen ja suorarunkoinen, kun taas suurempien puiden varjossa se muodostaa tiheitä pensaikoita. Suuret, 15–30 cm pitkät lehdet ovat muodoltaan suikeat. Papavi on kesävihanta, ja lehtien syysväri on keltaisenruskea. Noin 5 cm leveät kukat kasvavat edellisvuoden versoihin, Kukat puhkeavat keväällä hieman ennen lehtiä. Kukkien pölyttäjinä toimivat useat kärpäs- ja kovakuoriaislajit. Vihreäkuorinen hedelmä on jopa 15 cm pitkä. Hedelmäliha on kypsänä hyvin pehmeää, väriltään keltaista. Hedelmän sisällä on useita pavunmuotoisia siemeniä kahdessa rivissä.


title: Papavi

text: Papavi esiintyy laajoilla alueilla Yhdysvaltain itäosissa ja Kanadan aivan eteläosassa. Sen esiintymisalue ulottuu pohjoisesta New Yorkista ja Etelä-Ontariosta Pohjois-Floridaan ja Louisianaan. Lännessä se rajoittuu Kansasiin ja Teksasiin.


title: Papavi

text: Puuta käytetään koristekasvina ja hedelmäpuuna pihoissa. Papavin hedelmää käytetään ruoaksi; sitä syödään sellaisenaan sekä käytetään jälkiruoissa. Maun sanotaan muistuttavan banaanin, mangon ja ananaksen sekoitusta. Hedelmä säilyy vain noin 2–3 päivää huoneenlämmössä. Lajia ei kuitenkaan laajamittaisesti kaupallisesti viljellä hedelmäpuuna, mikä johtuu todennäköisesti osittain hedelmän huonosta säilymisestä, vaikkakin hedelmä on helppo pakastaa tai soseuttaa ja säilöä.


title: Jessica García

text: Jessica García (s. 12. heinäkuuta 1980 San Juan) on puertoricolainen judoka.


title: Jessica García

text: García voitti ensimmäisen Pan-Amerikan mestaruuspronssinsa vuonna 2000 alle 63-kiloisten sarjassa. Hän voitti samoissa kisoissa kultaa 2003 ja pronssia 2004, molemmat alle 57 kilon painoluokassa. García kilpaili 57 kilon sarjassa myös Ateenan olympialaisissa 2004, joissa hän hävisi puolivälieräottelunsa. Vuonna 2005 hän palasi takaisin 63 kilon luokkaan, jossa hän oli Pan-Amerikan-mestaruuskisojen pronssilla 2005, 2007 ja 2012.


title: John Lee

text: John Henry George ”Babbacombe” Lee oli englantilainen hovimestari, joka tuomittiin kuolemaan työnantajansa Emma Keysen murhasta vuonna 1885. Hänet tunnetaan siitä, että häntä yritettiin helmikuun 23. päivänä hirttää kolme kertaa, mutta hän jäi kaikilla kolmella kerralla eloon, koska hirttoluukkua ei saatu toimimaan. Lopulta viranomaiset luopuivat kuolemantuomiosta ja hänelle annettiin elinkautinen.


title: Helsingin IV terveydenhuolto-oppilaitos

text: Helsingin IV terveydenhuolto-oppilaitos toimi vuosina 1965-1996. Aiemmin sen nimi oli "Helsingin IV sairaanhoitoalan oppilaitos" (1965 - 1966) ja "Helsingin IV sairaanhoito-oppilaitos" (1966 - 1988). Loppuaikoina sieltä pystyi valmistua 17 ammattiin (Helsingin laboratorioteknillisten apulaisten kurssit, apuhoitajakurssit, röngtenhoitajakurssit, Valtion lääkintävoimistelijakurssit, Invalidisäätiön lääkitysvoimisteluopisto, hammashoitajakoulu, jalkojenhoitajakoulu, apuneuvoteknikot, välinehuoltajat ja laboratoriohoitajat). Siitä tuli vuonna 1996 osa Helsingin väliaikaista ammattikorkeakoulua Vanhalla Vierotiellä ja vuonna 1999 osa Helsingin ammattikorkeakoulua Stadiaa.


title: Styx (kuu)

text: Styx (aiempi nimitys S/2012 (134340) 1) on transneptunisiin kohteisiin kuuluvan kääpiöplaneetta Pluton kuu. Se tunnetaan myös epävirallisesti nimellä P5. Kuun löydöstä ilmoitettiin heinäkuussa 2012.


title: Styx (kuu)

text: Avaruusteleskooppi Hubblen kuvia analysoineet tähtitieteilijät arvioivat löytyneen kuun olevan muodoltaan epäsäännöllinen ja läpimitaltaan 10–25 kilometriä. Heinäkuun 2015 puolivälissä New Horizons -luotain otti Styxistä kuvia. Kuvien perusteella Styx on pitkulainen kuu, jonka pituus on 7 kilometriä pisimmältä sivultaan ja 5 kilometriä lyhimmältä sivultaan.


title: Malmöhusin lääni

text: Malmöhusin lääni () on yksi Ruotsin entisistä lääneistä. Se koostui Skånen maakunnan etelä-, keski- ja luoteisosista. Läänin pääkaupunkina toimi Malmö. Vuonna 1997 Malmöhusin lääni yhdistettiin Kristianstadin läänin kanssa nykyiseksi Skånen lääniksi.


title: Malmöhusin lääni

text: Skånen kuuluessa vielä Tanskaan oli jo olemassa samanniminen lääni, mutta se oli kooltaan pienempi kuin myöhempi ruotsalainen lääni. Vuonna 1669 tuo lääni yhdistettiin Helsingborgin läänin ja Landskronan läänin kanssa, jolloin se sai vuoteen 1997 asti voimassa olleet rajansa. Skånen sodan (1675–1679) ja vuoden 1719 välillä vanhojen tanskalaisten läänien tilalla oli kenraalikuvernementti.


title: Malmöhusin lääni

text: Malmöhusin läänin maakäräjäkunta käsitti vuoteen 1999 asti koko läänin lukuun ottamatta Malmön kuntaa. Malmöhusin ja Kristianstadin läänien maakäräjäkunnat sekä Malmön kunta kuuluvat nykyään "Region Skåne" -nimiseen alueeseen.


title: Malmöhusin lääni

text: Vuoden 1971 kuntauudistukseen asti läänissä oli 9 kaupunkia.


title: Malmöhusin lääni

text: Malmöhusin läänissä oli 13 kihlakuntaa, jotka on sittemmin lakkautettu.


title: Malmöhusin lääni

text: Kihlakuntien käyttämät vaakunat olivat seuraavanlaiset:


title: Malmöhusin lääni

text: Viimeinen kuntaliitos toteutettiin 1.1.1977, jonka jälkeen läänissä olivat seuraavat kunnat:


title: Malmöhusin lääni

text: Maalaiskunnat (56 kpl):


title: Kristianstadin lääni

text: Kristianstadin lääni () on yksi Ruotsin entisistä lääneistä. Se koostui Skånen maakunnan koillisosasta, jonka lisäksi siihen kuului Hallandin maakunnasta Östra Karupin pitäjä. Kristianstadin lääni perustettiin vuonna 1719, ja sen pääkaupunkina toimi Kristianstad. Vuonna 1997 Kristianstadin lääni yhdistettiin Malmöhusin läänin kanssa Skånen lääniksi. Nykyisin lääniä vastaa valtiopäivävaaleissa "Skånen läänin pohjoinen ja itäinen vaalipiiri", aiemmalta nimeltään "Kristianstadin läänin vaalipiiri".


title: Kristianstadin lääni

text: Kristianstadin läänissä oli 10 kihlakuntaa, jotka on sittemmin lakkautettu.


title: Kristianstadin lääni


title: Kristianstadin lääni

text: Maalaiskunnat (45 kpl):


title: Sijilmasa

text:
Sijilmasa (myös "Sidjilmasa", "Sijilmassa") oli keskiaikainen kaupunki Marokon
kaakkoisosassa. Se sijaitsi Tafilaltin keitaalla Saharan autiomaan reunalla. 900–1300-luvuilla kaupunki oli tärkeä Välimeren ja Sudanin alueen välisen karavaanikaupan välittäjä.


title: Sijilmasa

text: Arabien ja berberien vuonna 757 perustama Sijilmasa oli aluksi Midrar-dynastian johtama itsenäinen kaupunkivaltio. 1000-luvulta lähtien sitä hallitsivat almoravidit, almohadit ja merinidit. Kauppayhteydet ulottuivat etelässä Audaghostiin, Gaoon ja Timbuktuun sekä pohjoisessa Algeriaan, Tunisian ja Kairoon. Kaupungissa asui myös genovalaisia ja juutalaisia kauppiaita. 1300-luvun puolivälissä Sijilmasan kautta kulki kolmasosa Euroopan ja muslimimaailman kullasta sekä satoja tuhansia mustia orjia. Kaupunki oli myös huomattava uskonnollinen keskus.


title: Sijilmasa

text: Merinidien kauppa- ja veropolitiikka sekä sisäiset levottomuudet tuhosivat Sijilmasan kaupallisen aseman 1300-luvun loppuun mennessä. Vuoden 1393 kapinan jälkeen sen asukkaat muuttivat Tafilaltin keitaan linnoitettuihin kyliin ja jättivät raunioituneen kaupungin autioksi. Nykyään paikalla on enää 1400-luvulla rakennettu ja vuonna 1796 uudistettu savitiilinen moskeija sekä joukko sufipyhimysten hautoja, jotka yhä houkuttelevat pyhiinvaeltajia.


title: Currywurst

text: Currywurst on saksalainen, alun perin Berliinistä peräisin oleva makkararuoka. Sen erikoispiirre on currylla maustettu tomaattisose. Makkara-annoksen kehitti länsiberliiniläinen Herta Heuwer vuonna 1949. Hän sekoitti brittisotilailta hankkimistaan mausteista – tomaattiketsuppia, Worcesterkastiketta ja curryjauhetta – kastikkeen, jota alkoi tarjota grillatun makkaran kanssa.


title: Currywurst

text: Autonvalmistajana tunnettu Volkswagen-yritys harjoittaa myös elintarviketeollisuutta. Sillä on oma currywurstyksikkönsä autotehtaansa yhteydessä. Vuonna 2011 yksikön tuotanto oli noin 4,8 miljoonaa makkaraa tehden currywurstista yhtiön myydyimmän tuotteen. Makkaran ohella valmistetaan myös ketsuppia. Tuotteita myydään muutamissa saksalaisissa elintarvikeliikkeissä. Currywurstia on yhtiössä valmistettu vuodesta 1973, ketsuppia on pullotettu vuodesta 1997.


title: Älvsborgin lääni

text: Älvsborgin lääni () on yksi Ruotsin entisistä lääneistä ja sijaitsi maan länsiosassa. Älvsborgin lääni koostui Dalslandin maakunnasta ja Länsi-Götanmaan maakunnan läntisestä osasta. Lisäksi siihen kuului pieni osa Bohuslänin maakuntaa. Muodoltaan lääni oli pohjois–eteläsuunnassa pitkä, mutta itä–länsisuunnassa kapea, kuten sen länsipuolella sijainnut Göteborgin ja Bohusin läänikin. Läänin pohjoisosan Dalsland sijaitsee Vänernin länsirannalla. Vuodesta 1998 lähtien läänin alueet ovat kuuluneet Länsi-Götanmaan lääniin. Älvsborgin läänin pääkaupunki oli Vänersborg.


title: Älvsborgin lääni

text: Valtiopäivävaaleissa alue oli kahtena vaalipiirinä: "Älvsborgin läänin pohjoisena" ja "Älvsborgin läänin eteläisenä vaalipiirinä". Tämä alueellinen jako on edelleen voimassa, vaikka itse lääniä ei enää ole ja vaalipiirien nimissä Älvsborgin tilalle on vaihdettu "Länsi-Götanmaa". Pohjoisen vaalipiirin suurimmat taajamat ovat Vänersborg ja Trollhättan, eteläisen vaalipiirin selvästi suurin taajama on puolestaan Borås.


title: Älvsborgin lääni

text: Vuonna 1634 Länsi-Götanmaa jaettiin hallinnollisesti Skaraborgin ja Älvsborgin lääneihin lääninhallitusten perustamisen yhteydessä. Älvsborg kattoi Götanmaan länsiosan ja Skaraborg sen itäosan; lisäksi pienehkö Dalslandin maakunta tuli kuulumaan Älvsborgin lääniin. Läänin ensimmäinen pääkaupunki oli Göteborg, ja lääni sai nimensä Götajoen suulla sijainneen Älvsborgin linnoituksen mukaan. Vuonna 1680 lääni jaettiin kahtia erottamalla sen länsiosasta Göteborgin kaupunki sekä Sävedalin, Askimin ja Östra Hisingin kihlakunnat, jotka yhdessä Norjasta liitetyn Bohuslänin kanssa tulivat muodostamaan uuden läänin. Uusi lääni sai vuonna 1700 nimekseen Göteborgin ja Bohusin lääni.


title: Älvsborgin lääni

text: Lääninjaon yhteydessä Borås oli tilapäisesti pääkaupunkina. Vuoden 1681 kaupunkipalon jälkeen maaherra toimitti virkaansa osin Fänneslundan säterissä Åsin kihlakunnassa, olisin Alvhemin kuninkaankartanossa Alen kihlakunnassa. Uusi virkatalo Vänersborgissä oli valmiina vuonna 1690, jolloin siitä tuli läänin pääkaupunki. 1800-luvulla läänin rajoja muutettiin hieman pohjoisessa. Läänin (ja Dalslandin maakunnan) pohjoisin kolkka liitettiin Sillerudin pitäjään Värmlannin läänissä vuonna 1815. Vunona 1891 loppuosa Dalboreddenistä liitettiin Svanskogin seurakuntaan niin ikään Värmlannin läänissä.


title: Älvsborgin lääni

text: Vuoden 1952 kuntauudistuksessa Hällestadin seurakunta siirrettiin Skaraborgin lääniin, josta Älvsborgin lääniin liitettiin Vänersnäsin seurakunta. Vuonna 1967 Angeredin, Bergumin ja Valbo-Ryrin seurakunnat liitettiin Göteborgin ja Bohusin lääniin. Myös 1970-luvun kuntauudistuksessa lääninrajoja muutettiin hieman. Vuonna 1971 Björketorpin seurakunta liitettiin Göteborgin ja Bohusin lääniin, josta puolestaan siirrettiin Hjärtumin ja Västerlandan seurakunnat Älvsborgin lääniin. Kungsäterin, Karl Gustavin, Grimmaredin, Gunnarsjön ja Älvseredin seurakunnat liitettiin Hallandin lääniin. Vuonna 1974 liitettiin vielä Norra Åsarpin, Smulan, Solbergan ja Fivleredin seurakunnat Skaraborgin lääniin.


title: Älvsborgin lääni

text: Älvsborgin lääni lakkautettiin 31.12.1997, ja siitä lähtien se on ollut osa Länsi-Götanmaan lääniä.


title: Älvsborgin lääni

text: Älvsborgin läänissä sijaitsi kuusi kaupunkia:1970-luvun kuntauudistuksessa luovuttiin kaupungeista, kauppaloista ja maalaiskunnista, ja kaikki kunnallishallinnolliset yksiköt olivat siitä lähtien pelkkiä kuntia. Nykyisin nämä kuusi kaupunkia kuuluvat kaikki samannimisiin kuntiin ja toimivat niiden keskustaajamina. Samasta nimestä huolimatta kunnat ovat alueellisesti paljon laajempia kuin kaupungit ennen kuntauudistusta olivat.


title: Älvsborgin lääni

text: Älvsborgin lääniin kuului 1970-luvun kuntauudistuksen jälkeen 18 kuntaa. Vuoden 1995 alussa Boråsin kunnasta erotettiin Bollebygdin kunta, jonka jälkeen kuntia oli 19.


title: Skaraborgin lääni

text: Skaraborgin lääni () on yksi Ruotsin entisistä lääneistä. Se koostui Länsi-Götanmaan itäosasta Vänernin ja Vätternin välisellä alueella. Lääniin kuului lisäksi pieni osa Värmlannin maakunnasta. Vuodesta 1998 lähtien nuo alueet ovat kuuluneet pääasiassa Länsi-Götanmaan lääniin lukuun ottamatta Habon ja Mullsjön kuntia, jotka liittyivät osaksi Jönköpingin lääniä kansanäänestysten perusteella. Skaraborgin läänin pääkaupunki oli Mariestad. Väkiluvultaan läänin suurin kaupunki oli 1900-luvun alkuun asti Lidköping, jonka jälkeen Skövde ohitti sen. Skaraborgin läänin vaakuna oli sama kuin Länsi-Götanmaan maakunnankin.


title: Skaraborgin lääni

text: Skaraborgin lääni luotiin vuonna 1634 jakamalla Länsi-Götanmaa hallinnollisesti kahteen osaan samalla kun lääninhallitukset perustettiin. Maakunnan länsiosa päätyi Älvsborgin lääniin ja itäosa Skaraborgin lääniin. Läänin pääkaupunki oli aluksi Skara, ja lääni sai nimensä siellä aikanaan sijainneesta Skaraborgin linnasta. Vuonna 1660 Mariestadista tuli pääkaupunki, joten lääniä kutsuttiin sen jälkeen toisistaan "Mariestadin lääniksi".


title: Skaraborgin lääni

text: Vuoden 1952 kuntauudistuksessa Hällestadin seurakunta siirrettiin Skaraborgin lääniin Älvsborgin läänistä, johon puolestaan liitettiin Skaraborgin läänistä Vänersnäsin seurakunta. Myös 1970-luvun kuntauudistuksessa lääninrajoja muutettiin hieman. Vuonna 1971 Södra Rådan seurakunta liitettiin Värmlannin läänistä Skaraborgin lääniin. 1974 liitettiin vielä Norra Åsarpin, Smulan, Solbergan ja Fivleredin seurakunnat Älvsborgin läänistä.


title: Skaraborgin lääni

text: Skaraborgin lääni lakkautettiin 31.12.1997, ja siitä lähtien se on ollut osa Länsi-Götanmaan lääniä. Habo ja Mullsjö päättivät kuitenkin kansanäänestysten perusteella liittyä Jönköpingin lääniin. Jönköpingin kaupunkitaajamaan on näistä kunnista paljon lyhyempi matka kuin Göteborgiin.


title: Skaraborgin lääni

text: Skaraborg elää jäljellä Länsi-Götanmaan läänin itäosan nimityksenä. Skaraborgin nimeä käytetään Länsi-Götanmaan läänin maakäräjäkunnan sairaanhoidon yksiköiden nimissä ja kunnat muodostavat Skaraborgin kuntaliiton. Valtiopäivävaaleissa alue muodostaa (Habota ja Mullsjötä lukuun ottamatta) edelleen oman vaalipiirin, vaikka vaalipiiri kulkeekin nimellä "Länsi-Götanmaan läänin itäinen vaalipiiri". Vuonna 2010 perustettiin uusi tuomiokunta, yhdistämällä Lidköpingin, Mariestadin ja Skövden käräjäoikeudet. Uudet käräjäoikeuden nimeksi tuli Skaraborgin käräjäoikeus, ja sijoituspaikaksi Skövde. Läänin joukkoliikenneyhtiössä ("Västtrafik") Skaraborg muodostaa oman alueen, mutta siinä jaossa Grästorpin kuntaa ei lasketa Skaraborgiin, vaan osaksi Fyrbodalia. Tiedostusvälineiden osalta ei ole olemassa koko alueen kattavaa sanomalehteä, mutta niin TV4:llä kuin Ruotsin radiollakin on Skaborgissa toimitukset ja molemmat lähettävät ohjelmaa Skövdestä.


title: Skaraborgin lääni

text: Skaraborgin läänissä sijaitsi seitsemän kaupunkia:1970-luvun kuntauudistuksissa siirryttiin yhteen kuntamuotoon, eikä Ruotsissa ole sen jälkeen virallisesti ollut kaupunkeja. Nykyisin nämä entiset kaupungit toimivat samannimisten, mutta alueeltaan vanhoja kaupunkeja huomattavasti laajempien kuntien keskustaajamina. Vaikka Mariestad oli läänin hallintokaupunki, niin Skövde oli väkiluvultaan suurin kaupunkitaajama.


title: Skaraborgin lääni

text: Skaraborgin lääniin kuului 1970-luvun kunta uudistuksen jälkeen 16 kuntaa. Essungan kunta liitettiin Varan kuntaan vuonna 1974, mutta erosi siitä omaksi kunnakseen jälleen vuonna 1983. Siitä eteenpäin kuntia oli 17 kappaletta.


title: Neiti Etsivä Atlantilla

text: Neiti Etsivä Atlantilla () on 66. Neiti Etsivä -kirjasarjan suomennettu romaani. Se ilmestyi Suomessa 1990 suomentajanaan Esa Mela. Sivuja kirjassa on 147.


title: Ricardo Teixeira (urheilujohtaja)

text: Ricardo Teixeira (s. 20. kesäkuuta 1947) on brasilialainen urheilujohtaja, joka on toiminut Brasilian jalkapalloliiton puheenjohtajana 1989–2012.


title: Ricardo Teixeira (urheilujohtaja)

text: Teixeira sai vuonna 2012 tuomion lahjuksen vastaanotosta International Sport and Leisure -yhtiöltä eli ISL:ltä ollessaan Fifan hallituksen jäsen. Tuomion antoi Sveitsin korkein oikeus ja sen mukaan Teixeiran saaman lahjuksen suuruus on yli kymmenen miljoonaa euroa. Fifan johdolla on ollut tiedossa, että lahjuksia on maksettu. Samaan aikaan tuomion sai myös Fifan aiempi puheenjohtaja ja Kansainvälisen olympiakomitean entinen jäsen, Teixeiran entinen appi João Havelange.


title: Ricardo Teixeira (urheilujohtaja)

text: Teixeiralla on tilillään aiempiakin väärinkäytöksiä.


title: Suvirannan luonnonsuojelualue

text: Suvirannan luonnonsuojelualue on yksityinen Natura 2000 -alueisiin kuuluva luonnonsuojelualue Haminassa Vilniemen luoteisrannalla. Alue rajautuu Haminanlahteen. Luonnonsuojelualueen pinta-ala 54 hehtaaria. Suojelualueen opastaulun mukaan pinta-ala on noin 58 ha, josta vesialuetta noin 17 ha.


title: Suvirannan luonnonsuojelualue

text: Suojelualue on perustettu alun perin osittain jo vuonna 1931 Vilniemen kartanon maille ja se oli Kaakkois-Suomen vanhin yksityismaalle perustettu luonnonsuojelualue. Rauhoitettua aluetta on laajennettu vuonna 1949 ja hieman supistettu rakennetuilta alueilta 1984.


title: Suvirannan luonnonsuojelualue

text: Alueen luonto sisältää vanhaa metsää, rantalehtoja ja merenrantaniittyä. Alueeseen kuuluu myös meren rantavyöhyke saarineen ja kareineen.


title: Gina

text: GINA on suomalainen rock-yhtye, joka on perustettu kesällä 2006.


title: Gina

text: Gina:n soittajatrio Omppu Oinonen, Toomas Laumets ja Risto Lindeman ovat soittaneet yhdessä vuodesta 2001 alkaen.


title: Gina

text:
GINA on keikkaillut Suomessa, sekä Virossa.
GINA kutsuttiin Viroon LELLE ALTERNATIIVE 2008 festivaaleille ja Viljandin Bändide Päev tapahtumaan yllätysesiintyjäksi 2009 sekä esiintyi ainoana ulkomaalaisena bändinä ROCK RAMP 2011 festivaaleilla Virossa.
Nykyiset


title: Gina

text: Entiset


title: Gina

text: Viralliset sivut


title: Gina

text: Facebook


title: Nils Palme

text: Nils Palme (26. helmikuuta 1895 Djursholm - 6. tammikuuta 1963 Sjösa), oli ruotsalainen upseeri ja tilanomistaja.


title: Nils Palme

text: Nils Palme oli Sven Palmen poika ja Olof Palmen ja Gunnar Palmen veli. Hän oli upseeri Göötan tykistörykmentissä (Göta artilleriregemente), ennen kuin hän tuli 4:n patteriston päälliköksi Suomen sisällissodassa.


title: Nils Palme

text:
Jopa toisen maailmansodan aikanakin hän rupesi värväämään ruotsalaisia vapaaehtoisia Suomen sotiin (katso myös: "Suomen armeijan ulkomaalaiset vapaaehtoiset talvisodassa, Svenska Frivilligkåren").
Hän oli tilanomistajana lähellä Nyköpingiä.


title: Pimeä nousee (kirja)

text: Pimeä nousee on vuonna 1973 julkaistu Susan Cooperin kirjoittaman samannimisen kirjasarjan toinen romaani. Kirjasta on tehty samanniminen elokuva, jossa päähenkilö Will etsii tunnukset ja kukistaa Pimeän, mutta muuten perustuu kirjaan.


title: Mustamulperi

text: Mustamulperi ("Morus nigra") on mulperikasvien heimoon kuuluva kesävihanta puu. Sitä kasvatetaan hedelmäpuuna, koristekasvina sekä silkkiä tuottavan mulperiperhosen ravinnoksi.


title: Mustamulperi

text: Mustamulperi on pienehkö puu tai suuri pensas kasvaen 6–9 metriä korkeaksi. Lehtien muoto vaihtelee jopa samalla puuyksilöllä: osa lehdistä on soikeita, toiset sormijakoisia. Lehdet ovat yleensä 7–12,5 cm pitkät, karheat yläpinnalta ja nukkaiset alapinnalta. Lehdet ovat sahalaitaiset. Mustamulperi on tuulipölytteinen, ja puut voivat olla joko yksi- tai kaksikotisia. Kukinto on norkko, jonka jokaisesta emikukasta kehittyy erillinen hedelmä. Norkon pienet hedelmät kasvavat kehittyessään yhteen ja muodostavat 1,3–2,5 senttimetriä pitkän kerrannaishedelmän.


title: Mustamulperi

text: Mustamulperi kasvaa nykyisellään luonnonvaraisena läntisen ja eteläisen Aasian alueella Iranissa, Afganistanissa, Pakistanissa ja Intiassa, joskin alkuperäinen levinneisyysalue ilman ihmisen vaikusta on todennäköisesti ollut suppeampi. Sitä esiintyy merenpinnantasosta aina 2 000 metrin korkeuteen. Puu kestää hyvin kuivia kausia sekä kylmiä talvia mutta kasvaa parhaiten rannikkoseuduilla tuulelta suojatuilla paikoilla.


title: Mustamulperi

text: Puuta on kasvatetaan nykyään laajalti ympäri maailmaa sekä hyöty- että koristekasvina.


title: Mustamulperi

text: Mustamulperin kerrannaishedelmiä käytetään ravinnoksi sekä tuoreena että kuivattuna. Niistä myös tehdään piirakoita, hilloja ja muita jälkiruokia. Hedelmistä tehdään käyttämällä myös alkoholijuomia. Mustamulperin hedelmää pidetään usein mulpereista parhaan makuisena.


title: Mustamulperi

text: Puusta saadaan puutavaraa, sen kaarnasta tekstiilikuituja ja lehdistä väriainetta. Mustamulperia on myös käytetty silkkiä tuottavan mulperiperhosen ravintona, vaikka valkomulperin ("Morus alba") ajatellaankin sopivan paremmin tähän tarkoitukseen. Lisäksi puun eri osia on käytetty lääkekasvina antipyreettisten, laksatiivisten ja adstringoivien vaikutusten vuoksi.


title: Ahvio

text: Ahvio on kylä Kymijoen varrella Kouvolassa. Ahviosta on noin 30 km Kotkan ja Kouvolan keskustoihin. Vakituisia asukkaita Ahviossa on noin sata. Kylä on suosittua kesämökkialuetta.


title: Ahvio

text: Ahvio on luettu kuuluvaksi Anjalan kuntaan ja kuntaliitoksen myötä Anjalankoskeen (1975–2008). Nykyisin Ahvio on yksi Kouvolan kaupungin kylistä.


title: Ahvio

text: "Vanhin Ahvion kylää koskeva asiakirjatieto on vuodelta 1541 peräisin oleva kymmenysluettelo, jossa kylässä kerrotaan olevan kaksi taloa. Kylä mainitaan myös vuosilta 1555–1556 peräisin olevassa ns. Jaakko Teitin valitusluettelossa, jossa kerrotaan Ahvion kolme tilan joutuneen ruotsin valtionhoitajan Sten Sturen haltuun ennen hänen kuolemaansa vuonna 1503. Tämän jälkeen tilat joutuivat Viipurin Maria Magdaleenan hospitaalille ja vuoden 1556 tienoille ne peruutettiin kruunulle. Vaikka Teitin luettelossa mainittujen tilojen haltijat olivat vuokraviljelijöitä eli lampuoteja, olivat he 1500-luvun hopeaveroluetteloiden perusteella poikkeuksellisen varakkaita. (Oksanen 1981:44-46.) "


title: Ahvio

text: "Ahvion kylän talot sijaitsivat verrattain pienellä tonttimaalla, Kymijoen rannassa. Paikalla sijaitsi vielä 1960-luvulla Ahvion kartano. Vaikka tontin ahtaus aiheutti riitoja ja dramaattisia välienselvittelyjä jo 1600-luvulla, Ahvion tiivis ryhmäkylä purettiin lopullisesti vasta 1910-luvulla. (Oksanen 1981:243.) "


title: Ahvio

text: "Vanhan kylän alue on nykyisin osittain rakentamaton; suhteellisen laajalla rakentamattomalla alueella kasvaa korkeaa aluskasvillisuutta ja sekametsää. Paikalla on havaittavissa ainakin yhden (uudemman) rakennuksen, mahdollisesti navetan, kivijalka."


title: Ahvio

text: Kuovinkallion virkistysalue laavuineen ja nuotiopaikkoineen sekä Ahvionkosken kalastus- ja melontamaastot tuovat Ahvion kylälle näkyvyyttä.. Kylästä löytyy myös Ahvion soittokunta, joka on vuodesta 1898 saakka ollut aktiivisesti toiminnassa. Hakalan Peruna Oy (perunan jatkojalostus ja myynti ) sekä Lehtikankaan tila (majoitus ja tilapalvelut) ovat Ahvion alueella toimivia yrityksia.


title: Sergei Loznitsa

text: Sergei Vladimirovitš Loznitsa (, , ; s. 5. syyskuuta 1964 Baranavitšy, Neuvostoliitto) on ukrainalainen elokuvaohjaaja ja dokumentaristi. Loznitsa aloitti uransa elokuvan parissa dokumentaristina, mutta on myöhemmin ohjannut myös fiktioteoksia.


title: Sergei Loznitsa

text: Loznitsa muutti nuorella iällä Valko-Venäjältä Ukrainan Kiovaan, jossa hän opiskeli Kiovan polyteknisessä instituutissa pääaineenaan sovellettu matematiikka. Valmistuttuaan vuonna 1987 hän työskenteli vuoteen 1991 saakka tiedemiehenä muun muassa tekoälyn ja päätöksentekoprosessien parissa.


title: Sergei Loznitsa

text: 1990-luvun alkupuolella Loznitsa kiinnostui elokuvista ja haki VGIK:iin. Opiskelut kestivät vuoteen 1997 saakka, jonka jälkeen häneltä on ilmestynyt kymmenkunta dokumenttia sekä kaksi fiktiivistä elokuvaa. Dokumenteissaan hän on käsitellyt muun muassa Neuvostoliiton historiaa ("Predstavlenije" 2008) sekä toisen maailmansodan aikaista Leningradin piiritystä ("Blokada" 2006).


title: Sergei Loznitsa

text: Fiktiiviset elokuvat "Štšastje mojo" (2010) ja "V tumane" (2012) valittiin Cannesin elokuvajuhlilla esitettäviksi. Ensimmäinen kertoo nyky-Ukrainasta, jälkimmäinen sijoittuu puolestaan toisen maailmansodan aikaan.


title: Waldemar Fornalik

text: Waldemar Fornalik (s. 11. huhtikuuta 1963) on puolalainen jalkapallovalmentaja ja entinen puolustaja. Syyskuusta 2017 lähtien hän on toiminut Piast Gliwicen päävalmentajana.


title: Waldemar Fornalik

text: Fornalik edusti koko pelaajauransa ajan Ruch Chorzówia. Hän debytoi joukkueen takalinjoilla vuonna 1982. Kaikkiaan hän edusti seuraa 12 vuotta ja pelasi 233 liigaottelua. Kaudella 1988/89 Fornalik pääsi juhlimaan Ruch Chorzówissa Puolan mestaruutta. Hän lopetti aktiiviuransa vuonna 1994.


title: Waldemar Fornalik

text: Valmennusuran Fornalik aloitti heinäkuussa 1995 Polonia Bytomin apulaisvalmentajana. Hän toimi tehtävässä kauden ajan ja kesällä 1996 nousi seuran päävalmentajaksi. Hän sai potkut tehtävästä helmikuussa 1997. Bytomista lähtönsä jälkeen Fornalik oli neljä vuotta sivussa valmennustehtävistä, kunnes hänestä tuli toukokuun alussa 2001 KS Górnik Zabrzen päävalmentaja.


title: Waldemar Fornalik

text: Kauden 2003/04 jälkeen Fornalik siirtyi Górnikista Amica Wronkiin apulaisvalmentajaksi. Hän toimi tehtävässä kauden ajan ja palasi kesällä 2005 päävalmentajaksi, nyt Odra Wodzisławiin. Fornalik valmensi Odra-pestinsä jälkeen Polonia Varsovaa, GKS Bełchatów II:ta ja Widzew Łódźia. Hän nosti Widzewin kaudella 2008/09 takaisin Puolan pääsarjaan ja siirtyi kauden jälkeen pelaajauraltaan tutun Ruch Chorzówin päävalmentajaksi.


title: Waldemar Fornalik

text: Päävalmentajuus entisessä seurassaan nosti Fornalikin lopullisesti puolalaisen jalkapallomaailman tietoisuuteen myös valmentajana. Debyyttikaudellaan hän johdatti seuran liigassa kolmanneksi. Kausi 2010/11 oli vaikeampi ja seura jäi lopulta liigassa sijalle 12. Luottamus Fornalikiin säilyi ja kaudella 2011/12 hän johdatti joukkueen liigahopealle, parhaaseen sijoitukseen 23 vuoteen. Lisäksi Ruch eteni Puolan cupin finaaliin, jossa se kuitenkin hävisi Legia Varsovalle.


title: Waldemar Fornalik

text: Heinäkuussa 2012 Fornalikista tuli Puolan maajoukkueen päävalmentaja. Fornalikin johdolla Puola aloitti MM2014-karsinnat heikosti tasapelillä Montenegroa vastaan. Puolan kisahaaveiden kannalta kohtalokkaiksi koituivat 1–3 kotitappio Ukrainalle maaliskuussa 2013 sekä tasapelit Moldovaa ja uudelleen Montenegroa vastaan. Lopullisesti Puolan mahdollisuudet selvitä MM-kisoihin katosivat 1–0 vierastappioon Ukrainalle 11. lokakuuta 2013. Ottelun jälkeen Puolan liitto erotti Fornalikin.


title: Waldemar Fornalik

text: Lokakuussa 2014 Fornalikista tuli Ruch Chorzówin valmentaja. Fornalik erosi talousvaikeuksista kärsineen ja Puolan sarjassa putoajan paikalle juuttuneen seuran peräsimestä huhtikuussa 2017.


title: Waldemar Fornalik

text: Syyskuun puolivälissä 2017 Fornalik palasi valmennustehtäviin Piast Gliwicen päävalmentajana.


title: Honda CM

text: Honda CM 400 oli vuodesta 1979 vuoteen 1981 japanilaisen Hondan valmistama custom/cruiser-tyyppinen moottoripyörä. Mallin tyyppikoodi oli NC-01. Mallivuodeksi 1982 kuutiotilavuutta nostettiin sylinterien suuremmalla porauksella 447 cm:iin, jolloin syntyi CM 450. Tuolloin myös teho nousi 47 hevosvoimaan ja vaihteisto muuttui 6-vaihteiseksi.


title: Honda CM

text:
CM:ssä oli alun perin 395-kuutioinen kaksisylinterinen, ilmajäähdytteinen, nelitahtinen rivitwin-moottori, josta irtosi 31,4 kw eli 43 hevosvoimaa. Joissain maissa pyörää sai myös 20 kilowatin kuristettuna versiona. Kaasuttimina olivat 2 kpl 32 mm:n Keihiniä.
Moottorissa oli kolme venttiiliä/sylinteri, sekä kannen yläpuolinen yksi nokka-akseli.
Vaihteisto oli 5-vaihteinen ja kytkin oli märkä monilevykytkin. Joidenkin maiden - lähinnä Yhdysvaltojen - markkinoille CM oli saatavissa myös 2-vaihteisella "Hondamatic"- automaattivaihteistolla, mutta tuolloin huippunopeus oli rajoitettu pienemmäksi kuin manuaalivaihteistolla. Automaattiversio ei ollut myynnillisesti kovin suosittu, joten Honda pudotti Hondamatic-version pian myynnin aloittamisen jälkeen pois mallivalikoimasta.
Sisarmalli CB 400 N käytti samaa moottoria mutta oli 6-vaihteinen ja urheilullisempi versio, kun taas CM oli perinteisemmin muotoiltu custom-tyyppinen pyörä.


title: Honda CM

text:
Sytytysjärjestelmä oli elektroninen huoltovapaa CDI-järjestelmä, joka tuolloin alkoi yleistyä kärjellisten järjestelmien siirtyessä historiaan. Sähköjärjestelmä oli akulla varustettu 12 V - elektronisella jännitteensäätimellä. Ajovalopolttimo oli autoistakin tuttu H4.
Käynnistys oli ensimmäistä mallivuotta lukuun ottamatta myös sähköinen.
Mittaristossa oli huokeinta E-versiota lukuun ottamatta nopeus- sekä kierroslukumittari. Mittaristoon kuului myös vaihde vapaalla-, kaukovalon, öljynpaineen ja suuntamerkkien varoitusvalot. Nopeusmittarin yhteydessä oli niin kokonaismatka- kuin trippimittarikin.


title: Honda CM

text: Edessä oli T-, C-, ja A-malleissa "single"-tyyppinen levyjarru, takana mekaaninen rumpujarru. Mallivuodeksi 1981 etujarrut saivat pieniä parannuksia ja lisää tehoa. E -"säästömallissa" oli myös edessä rumpujarru. Jousituksena edessä olivat öljytäytteiset teleskoopit ja takana perinteiset kierrejousi-iskunvaimentimet. Takaiskunvaimentimien jäykkyyttä pystyi säätämään muutamaan eri asentoon.


title: Honda CM

text: CM oli yksi ensimmäisistä Honda-moottoripyöristä, jossa pystyi käyttämään sisärenkaattomia tubeless-renkaita ns. "Comstar"-metalliseosvanteiden yhteydessä.


title: Honda CM

text: CM-sarjaa on pidetty kompaktin kokonsa, alle 200 kg:n jäävän omapainonsa ja helpon yleiskäsiteltävyyden ansiosta erinomaisena aloittelevan motoristin ensipyöränä. Pyörä antoi pintakaasulla tehonsa rauhallisesti, mutta rohkeasti kierroksia käyttämällä suorituskyky oli kuutiotilavuuteen nähden jopa erittäin hyvä. CM olikin aikanaan markkinoiden tehokkaimpia pyöriä luokassa 400 cm. Pyörä on myös hyvin helppo huoltaa: huoltokohteet, kuten tulpat, öljynsuodatin, öljynpoistoproppu, kaasuttimet sekä käynnistin ovat erittäin hyvin käsillä. Ilmansuodatin on penkin alla. Sulakerasia on vasemmanpuoleisen sivumaskin alla ja sen saa näkyviin ilman työkaluja. Venttiilien säätöä varten tankki kannattaa irrottaa, mutta se on irrotettavissa erittäin helposti ja itse venttiilikoneisto on hyvin käsillä. CM-sarjaan löytyy myös monista retro-pyöristä poiketen melko hyvin yleisimmät kulutusosat - myös suomalaisista moottoripyöratarvikeliikkeistä. Moottoriin ja kaasuttimiin on saatavilla uustuotantoa olevia tiivistesarjoja jne. CM:ää valmistettiin neljän vuoden aikana kohtalaisen suuri määrä, ja vanhojen moottoripyörien osiin erikoistuneissa varaosaliikkeissä - etenkin Suomen ulkopuolella - CM:ään löytyy miltei osa kuin osa - usein jopa alkuperäisenä.


title: Honda CM

text: Pyörän heikoiksi kohdiksi on mainittu nopeasti ruostuvat äänenvaimentimet sekä takanavassa rattaan alla olevat kumivaimentimet. Itse moottori on erittäin kestävä, mutta mekaanisesti säädettävistä venttiilivälyksistä (I= 0,1 mm ja P= 0,14 mm kylmänä) kannattaa pitää huolta. Jakoketju saattaa myös paljon ajettuna alkaa pitämään ääntä, mutta tämä ei sinänsä ole kovin vaarallista. Ketjun kireyttä voi säätää moottorin käydessä tyhjäkäyntiä löysäämällä automaattikiristimen ruuvia ja kirimällä se takaisin, jolloin säädin toimii. Ruuvi sijaitsee sylinterien takapuolella keskellä, kaasuttimien alapuolella.


title: Honda CM

text: Öljynä Hondan vanhassa ilmajäähdytteisessä twinissä kannattaa käyttää laadukkaita märkäkytkimelle tarkoitettuja mineraaliöljyjä, esimerkiksi Castrol Act-Evo 20W-50. Tällöin öljyvuodot ja -kulutus pysyvät minimissä korkeammissakin lämpötiloissa.


title: Honda CM

text: CM-400-sarjaa valmistettiin neljän vuoden aikana neljänä eri muunnoksena.


title: Honda CM

text: CM 400 T = Touring. Tätä mallia tuotiin Suomeen.


title: Honda CM

text: CM 400 E = Economy. Riisutumpi malli, josta puuttui mm. kierroslukumittari. Edessä oli T-mallista poiketen rumpujarru. Vanteet olivat perinteiset sisärenkaalliset pinnavanteet. Kromiosia vähemmän, mm. vilkunkotelot olivat mustaa muovia. Saatavana oli vain yksi väri: musta.


title: Honda CM

text: CM 400 A = Automatic. Automaattivaihteinen malli. Suunnattu Pohjois-Amerikan markkinoille. Myynti jäi lopulta vähäiseksi ja malliversion valmistus lopetettiin pian ensimmäisen vuoden jälkeen.


title: Honda CM

text: CM 400 C = Custom. Hyvin pitkälle sama kuin T, enemmän kromiosia, erilaiset väritykset ja satulan kuviointi.


title: Honda CM

text: T-mallin tiedot:


title: Honda CM

text: Teho: 31,4 kw, 43 hevosvoimaa/8500 kierr. min.


title: Honda CM

text: Huippunopeus: 156 km/h


title: Honda CM

text: Kiihtyvyys: 0–100 km/h n. 5,8 sek, tai 0–60 mph 5,5 sek.


title: Honda CM

text: Vaihteet: 5


title: Honda CM

text: Toisioveto: Ketju


title: Honda CM

text: Paino ajokunnossa: n. 190 kg


title: Honda CM

text: Polttoainetankki: 9,5 litraa


title: Honda CM

text: Renkaat: E: 3,50-18 ja T: 4,60-16. Voidaan käyttää tubeless-renkaita.


title: Jääkiekko talviolympialaisissa 1998 – miesten karsinnat

text: Miesten turnauksen karsinta järjestettiin kolmivaiheisena. Ensimmäiseen vaiheeseen osallistui neljä joukkuetta. Niistä kaksi selvisi toiseen vaiheeseen, jossa joukkueet jaettiin neljään lohkoon. Aasian mestaruusturnaus 1996 toimi yhtenä lohkona. Lohkojen voittajat selvisivät kolmanteen vaiheeseen, mihin 1995 MM-kisojen yhdeksäs, kymmenes, yhdestoista sekä B-sarjan voittaja pääsivät suoraan. Kolmas vaihe pelattiin kahdessa lohkossa. Molempien lohkojen kaksi parasta selvisivät olympialaisiin. Lohkojen kolmannet pelasivat vielä yhden keskinäisen ottelun, jonka voittaja selvisi myös kisoihin.


text:
Ottelu tuomittiin Israelille 5-0, sillä Kreikka käytti ottelussa pelaajia, joilla ei ollut pelaajaoikeuksia kyseisessä ottelussa.
Ottelu tuomittiin Jugoslavialle 5-0, sillä Israel käytti ottelussa pelaajia, joilla ei ollut pelaajaoikeuksia kyseisessä ottelussa.


text: Aasian mestaruuskilpailuja 1996 käytettiin karsintaturnauksena. Koska Japani oli olympiakisojen isäntämaa, sitä vastaan pelattuja otteluja ei otettu huomioon olympiakarsinnassa.


text: Lopulta karsintojen kautta olympia turnaukseen pääsivät Saksa, Valko-Venäjä, Kazakstan, Slovakia ja Itävalta


title: Lopputekstit

text: Lopputekstit ovat muun muassa elokuvien ja televisio-ohjelmien lopussa esitettävä luettelo kaikista ohjelman tekemiseen osallistuneista henkilöistä. Jokaisen nimen kohdalla mainitaan henkilön hoitama tehtävä. Vakiintuneen tavan mukaan varsinkin pitemmät lopputekstit liukuvat kuvaruudun tai valkokankaan poikki pitkänä listana alhaalta ylös. Useimmissa ohjelmissa ja elokuvissa on myös alussa lyhyempi tekijäluettelo eli alkutekstit.


title: Lopputekstit

text: Televisiosarjoissa lopputekstit eivät kestä kovinkaan kauan, yleensä minuutin tai puoli. Pitkissä elokuvissa lopputekstit ovat usein pitkät, ja ne kestävät yleensä viitisen minuuttia. Yleensä merkittävimmät roolit mainitaan ensin. Vanhoissa elokuvissa tekijäluettelo on tyypillisesti kokonaan alussa eikä lopussa. Henkilöiden lisäksi lopputeksteissä voidaan nimetä elokuvan tekemistä avustaneita yhteisöjä tai yrityksiä sekä elokuvassa käytettyjä musiikkikappaleita. Lisäksi mukana voi olla erilaisia juridisista syistä lisättyjä huomautuksia, kuten "tämän elokuvan tapahtumat ovat fiktiivisiä" tai "eläimiä ei vahingoitettu tätä elokuvaa tehtäessä". Joissain elokuvissa voi olla yksittäinen, juonta täydentävä tai humoristinen kohtaus vielä lopputekstien jälkeen.


title: Lopputekstit

text: Myös tietokone- ja konsolipeleissä esiintyy usein lopputekstit, jotka ovat kuitenkin usein katsottavissa milloin tahansa.


title: Jääkiekko talviolympialaisissa 1998 – naisten turnaus

text: Naisten turnaukseen osallistui kuusi joukkuetta. Viisi 1997 MM-kisoissa parhaiten menestynyttä joukkuetta oli kutsuttu sekä isäntämaa Japani. Turnaus aloitettiin pelaamalla yksinkertainen sarja. Lohkon kaksi parasta pelasivat vielä loppuottelun sekä kolmas ja neljäs pronssiottelun.


text: Kisoihin valittiin 5 päätuomaria ja 5 linjatuomaria:


text:
Päätuomarit:
Linjatuomarit:


title: Star Lotulelei

text: Starlite "Star" Lotulelei, Jr. (s. 20. joulukuuta 1989, Tonga) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigan Carolina Panthersia, jota ennen pelasi yliopistojalkapalloa Utahin yliopiston joukkueessa.


title: Star Lotulelei

text: Neljä vuotta Utahin yliopiston joukkueessa Utah Utesissa pelannut Lotulelei oli yksi vuoden 2013 NFL:n varaustilaisuuden ykkösnimistä. Hänen osakkeitaan laski kuitenkin ennen tilaisuutta havaittu lievä sydänvika.


title: Star Lotulelei

text: Carolina Panthersin lopulta varattua Lotulelein ensimmäisen kierroksen 14. pelaajana, hänestä tuli ensimmäinen Utahin yliopiston ykköskierroksen varaus sitten vuoden 2005, jolloin pelinrakentaja Alex Smith valittiin koko tilaisuuden ensimmäisellä vuorolla.


title: Star Lotulelei

text: Lotulelei valittiin kaudella 2011 Pac-12 -konferenssin parhaaksi puolustavaksi linjamieheksi.


title: Jääkiekko talviolympialaisissa 1998 – miesten turnaus

text: Miesten turnaukseen valittiin MM-kilpailujen 1995 kuusi parasta joukkuetta pääsivät suoraan jatkolohkoihin. Loput viisi karsinnoista tullutta joukkuetta, isäntämaa Japani sekä 1995 MM-kilpailujen seitsemäs ja kahdeksas sijoitettiin kahteen alkulohkoon, jossa pelattiin yksinkertainen sarja. Alkulohkon voittaja pääsi jatkolohkoon.


text: Lohko A


text: Lohko B


text: Jatkolohko C


text: Jatkolohko D


text:
Kuusi parasta maata pääsi suoraan olympiaturnaukseen 2002.
Kisoihin valittiin 9 päätuomaria ja 12 linjatuomaria:


text:
Päätuomarit:
Linjatuomarit:


title: Far East Movement

text: Far East Movement (lyhennettynä FM) on nelihenkinen hip hop-yhtye Los Angelesista, Yhdysvalloista. Se on perustettu vuonna 2003 ja sen alkuperäisjäseniä ovat Kev Nish (Kevin Nishimura), Prohgress (James Roh) ja J-Splif (Jae Choung). Vuonna 2008 DJ Virman (Virman Coquia) liittyi yhtyeeseen ja sillä kokoonpanolla he toimivat edelleen.


title: Far East Movement

text: Far East Movement on julkaissut neljä studioalbumia vuosina 2006 (Folk Music), 2009 (Animal), 2010 (Free Wired) ja 2012 (Dirty Bass). Yhtye on tehnyt yhteistyötä mm. Bill Kaulitzin, Lil Waynen, Calvin Harrisin, Justin Bieberin, Mohombin ja Rihannan kanssa.


title: Floridan yliopisto

text: Floridan yliopisto (, myös ”the U of F”) on julkinen yliopisto, joka toimii Gainesvillen kaupungissa Floridassa, Yhdysvalloissa. Se on perustettu vuonna 1853. Syksyllä 2011 yliopistossa opiskeli perustutkintoa 32 598 ja jatko-opintoja 16 991 opiskelijaa.


title: Floridan yliopisto

text: NCAA:n alaisessa yliopistourheilussa Floridan yliopistoa edustavat Florida Gatorsin nimellä kulkevat joukkueet. Vahva edustus yliopistolla on perinteisesti ollut etenkin miesten koripallossa ja amerikkalaisessa jalkapallossa.


title: Ruusuke (koristekuvio)

text: Ruusuke (ranskaksi ja englanniksi "rosette") on klassistisessa arkkitehtuurissa esiintyvä koristekuvio. Se on muodoltaan pyöreä ja reliefimäinen ja muistuttaa usein ruusun kukkaa. Ruusukkeita on käytetty sisäkattojen ja korinttilaisten pylväiden yläosissa sijaitsevien katelaattojen ulkoreunojen (fleuron) koristeluun. Valmistusmateriaalina on usein stukko.


title: Ruusuke (koristekuvio)

text: Ruusukkeen lähtökohtana pidetään auringonkehräaihetta.


title: Jussi Kanervo

text: Jussi Aleksi Samuli Kanervo (s. 1. helmikuuta 1993 Tornio) on suomalainen aitajuoksija, joka edustaa HIFK-Friidrottia. Hänen kasvattajaseuransa oli torniolainen Alatornion Pirkat.


title: Jussi Kanervo

text: Kanervo on voittanut 110 metrin aitajuoksun suomenmestaruuden vuosina 2012, 2013 ja 2014.


title: Jussi Kanervo

text: Kanervo opiskelee Yhdysvalloissa Etelä-Carolinan yliopistossa Columbiassa. Häntä valmentaa yhdysvaltalainen aitajuoksuvalmentaja Curtis Frye.


title: Jussi Kanervo

text: Kanervo on voittanut kolme 110 metrin aitajuoksun suomenmestaruutta. Lahden Kalevan kisoissa 2012 hän voitti SM-kultaa silloisella ennätyksellään 13,94. Vaasan Kalevan kisoissa 2013 Kanervo voitti kultaa ajalla 13,98 sekuntia. Kolmannen mestaruutensa hän voitti Kuopion Kalevan kisoissa 2014 ajalla 13,90.


title: Jussi Kanervo

text: Sisäratojen SM-kilpailuissa 2012 Kanervo voitti kultaa 4 × 300 metrin viestissä ja pronssia 60 metrin aitajuoksussa.


title: Jussi Kanervo

text: Kanervo saavutti nuorten olympialaisissa Singaporessa 2010 110 metrin aitajuoksussa (91,4 cm:n aidat) pronssia 17-vuotiaiden Suomen ennätysajalla 13,53. Hän sijoittui alle 20-vuotiaiden MM-kisoissa Barcelonassa 2012 110 metrin aitajuoksussa (100 cm:n aidat) viidenneksi ajalla 13,62. Hän juoksi Barcelonassa välierässä 19-vuotiaiden Suomen ennätykseksi ajan 13,61. Vuonna 2012 Kanervo voitti 110 metrin aidat Ruotsi–Suomi-maaottelussa.